ועדת הפנים והגנת הסביבה, כנסת 23, פרוטוקול מספר 109, 2020-11-24 10:00

מיכל (מיקי) חיימוביץ': בוקר טוב לכולם.

מיכל (מיקי) חיימוביץ': אנחנו בדיון מהיר בנושא מצוקת התושבים בשכונות דרום תל אביב לאור זיהום האוויר, הפשיעה, הזנות וסמים באזור.

מיכל (מיקי) חיימוביץ': אני רוצה קודם כול להודות לחבר הכנסת עידן רול על העלאת הנושא החשוב הזה לסדר היום.

מיכל (מיקי) חיימוביץ': מצוקת התושבים בדרום תל אביב מצוקה מתמשכת ומורכבות, וכפי שאפשר להבין מהכותרת של הדיון הזה, מדובר במצוקה שיש לה נגזרות רבות.

מיכל (מיקי) חיימוביץ': לא מדובר פה בנושא אחד ויחיד, באמת יש פה מגוון וזו מצוקה מאוד רחבה וגדולה.

מיכל (מיקי) חיימוביץ': אז לאור המורכבות וההיקף הגדול באמת של הנושאים, כי אנחנו באמת יכולים להגדיש לנושא הזה סידרה של דיונים, לא רק דיון אחד ובטח שלא דיון מהיר.

מיכל (מיקי) חיימוביץ': בגלל שאנחנו פה כפופים למסגרת זמנים צפופה, בדרך כלל אנחנו נוהגים להקדיש שעה לדיון מהיר, אני הצלחתי לגנוב עוד 25 דקות, יש לנו עד 11:25 לדיון הזה.

מיכל (מיקי) חיימוביץ': אם ככל שנרגיש שאנחנו באמת צריכים ולא הספיק לנו הזמן, אם נוכל נקדיש לזה עוד דיונים בהמשך.

מיכל (מיקי) חיימוביץ': אנחנו ננסה למקד את הדיון לארבעת הנושאים שחבר הכנסת עידן רול ביקש.

מיכל (מיקי) חיימוביץ': תחנת המתדון, זיהום האוויר באזור וההשפעה שלו על התושבים, יש התפתחויות גם הנושא הזה, היקף השימוש בסמים באזור ואכיפת הזנות.

מיכל (מיקי) חיימוביץ': אני יודעת שיש באמת עוד הרבה מאוד נושאים וזוויות שצריך לדון בהם בנושא של שכונות דרום תל אביב, שהם לא פחות חשובים, אבל בגלל באמת מגבלת הזמן אנחנו ננסה להיצמד לסדר היום הזה.

מיכל (מיקי) חיימוביץ': אני מבקשת באמת להתנצל מראש בפני כול המשתתפים שיש אתנו, אם כאן ואם בזום, על כך שאני לא יכולה להבטיח לכולם את רשות הדיבור היום.

מיכל (מיקי) חיימוביץ': כמו שאמרתי, ככל שיהיה צורך הוועדה תתכנס לדיונים נוספים ואני בטוחה שגם חבר הכנסת עידן רול וגם אני, אנחנו לא נזניח את הנושא הזה.

מיכל (מיקי) חיימוביץ': אני בנוסף גם מבקשת להדגיש שנושא המהגרים בדרום תל אביב, כיוון שהוא נידון במסגרת ועדת המשנה של ועדת הכלכלה לבחינת ההשלכות של ההגירה, ברשות חברת הכנסת מאי גולן, אז הנושא הזה לא ידון כאן היום הנושא הזה.

מיכל (מיקי) חיימוביץ': יש לנו בלי עין הרע - - -

עידן רול: חבר בוועדת המשנה ואנחנו דנים בזה.

מיכל (מיקי) חיימוביץ': יפה מאוד, ויש לנו מספיק על מה לדון, אז אני באמת רוצה שאנחנו נתמקד בנושאים האלה.

מיכל (מיקי) חיימוביץ': חבר הכנסת עידן רול בבקשה.

עידן רול: אז תודה רבה גברתי יושבת הראש, גם על קיום הדיון החשוב הזה, אני יודע שהנושא חשוב לך עוד מעברך העיתונאי.

עידן רול: זו סוגיה מורכבת, אלה שכונות עם המון פנים והמון מגוון.

עידן רול: אני סיירתי ונפגשתי כמעט עם כול קבוצה, ובאמת יש פה ניסיון למקד ולהרחיב את השיח על עוד דברים שעולים בדרום תל אביב.

עידן רול: החשיבות של הדיון בוועדה הזאת מבחינתי הוא שדרום תל אביב זקוקה ליחס ולטיפול שהוא מעבר לגבולות העירייה וכוחות העירייה.

עידן רול: אני אתן דוגמה של תחנות המתדון, שלוש מחמש תחנות המתדון שנמצאות בגוש דן נמצאות בתל אביב.

עידן רול: כלומר, יש פה איזושהי אבן שואבת של מכורים מכול גוש דן לתל אביב, וזה לא תואם את הקפסיטי של העירייה ולא את היכולת שלה להתמודד עם, וזה הופך את דרום תל אביב לאיזושהי חצר אחורית שמענה הרווחה שלה הרבה יותר רחבים מהעירייה.

עידן רול: לכן, הצומת פה של הדיון זה באמת אפשרות די יוצאת דופן להפגיש גורמי עירייה מול גורמי משרד ביטחון פנים וגורמי משרד הרווחה והבריאות ולנסות ולהבין איפה נופלים קצת בין הכיסאות.

עידן רול: אין לי ספק שיש הרבה מאמצים כנים וטובים בנידון אבל בסוף כשאני סיירתי בדרום תל אביב, ואת לבטח מכירה את זה גם, אתה הולך ואתה יכול למפות את הפשיעה לאור יום בלי שום מאמץ.

עידן רול: אני חושב ששאלה מנחה מבחינתי לדבר הזה היא באמת איך מטפלים בזה.

עידן רול: זאת אומרת, שאלת הדיוט שבה ואומר, אם אני סיירתי בשכונה ואני רואה כספומט, כספומט, כספומט, סחר לאור יום, ואתה אומר:

עידן רול: אם כול אחד - - -

מיכל (מיקי) חיימוביץ': בית בושת, בית בושת בית בושת.

מיכל (מיקי) חיימוביץ': כאילו אתה רואה אותם בעיניים.

עידן רול: אז אתה אומר:

עידן רול: אם אנחנו יודעים את זה, איפה בשרשרת האכיפה זה נעצר, ואני חושב שיש פה משהו שכנראה עוד לא פיצחנו.

עידן רול: זאת אומרת, האם הם לא נעצרים, האם נעצרים ולא מגישים כתבי אישום, האם יש בעיה אחרי זה להגיע למשפט.

עידן רול: איפה בסוף אין הצלחנה בלנקות את הרחובות מפשיעה?

עידן רול: אז ככה, אני חושב שגם הסוגיה הזו וגם סוגית המתדון וננסה לשמוע אני מאמין קבוצות מגוונות.

עידן רול: תראו, יש פה את החדשים, יש את הוותיקים, יש את הוותיקים שגדלו בשכונה, יש את הזרים.

עידן רול: יש כול כך הרבה סוגיות בדרום תל אביב וצריך לנסות ולכבד את כול הדבר הזה, אבל בסופו של דבר, לא משנה מאיפה אתה מגיע, אם אתה גר בדרום תל אביב, ואתה מגדל את המשפחה שלך בדרום תל אביב, אתה רוצה אוויר נקי, אתה רוצה שירותים קהילתיים, אתה רוצה שתוכל לצאת החוצה לרחוב לגינה הציבורית והיא לא תהיה מלאה בנרקומנים ותוכל לשחק עם הילדים שלך, וכרגע לצערי גברתי יושבת הראש, זה לא מתאפשר בדרום תל אביב.

עידן רול: המציאות חיים הפשוטה הזו, של הורים שיוצאים עם הילד החוצה לשחק בגינה בשכונה בחוץ, זה לא משהו שיכול להתקיים, זה פשוט סכנת נפשות, ואני חושב שלא משנה מי יעלה ויגיד פה, אין ספק שהמענה הוא לא מספק.

עידן רול: תודה רבה.

מיכל (מיקי) חיימוביץ': תודה רבה.

מיכל (מיקי) חיימוביץ': חבר הכנסת עופר כסיף, בבקשה.

עופר כסיף: תודה רבה ליושבת הראש ותודה רבה על היוזמה.

עופר כסיף: אני חושב שבנוסף למה שאמר חברי, חשוב מאוד להתייחס לבעיות הללו ולתת להן פתרון מערכתי.

עופר כסיף: זאת אומרת, הבעיה היא לא רק ואפילו לא בעיקר, נושא של אכיפה, אלא נושא שהוא הרבה יותר מוקדם, כדי למנוע מלכתחילה את הבעיות שקיימות, ואני מתכוון בכך לנושאים של דיור, לנושאים של חינוך, לנושאים של תעסוקה ובעיקר נושאים של רווחה.

עופר כסיף: זאת אומרת, אם אנחנו רוצים, ואנחנו רוצים כמובן, להתמודד עם הבעיה הנוראית הזאת, ואנחנו כולנו יודעים שהמצב הוא באמת בכי רע בלשון המעטה.

עופר כסיף: אני אומר פה בצורה הכי ברורה, המצב הוא בכי רע בגלל הזנחה רבת שנים של המערכות השונות שאמורות היו למנוע את זה, והיום כדי באמת לשים סוף לבעיה הזאת חייבים שהטיפול יהיה מערכתי וישלב גורמים שונים, לא רק אכיפה, לא רק משטרה.

עופר כסיף: לא בעיקר אכיפה ומשטרה, אלא כפי שאמרתי קודם, שם המשחק והבסיס לפתרון רווחה על כול מה שנגזר מזה.

מיכל (מיקי) חיימוביץ': נכון, אם צריך שיקום, חייבת הרווחה להיכנס עמוק בתוך הסיפור הזה.

מיכל (מיקי) חיימוביץ': אנחנו גם רואים את תכניות הבניה הגרנדיוזיות שיש שם ואת חוסר ההלימה בין התכניות הפנטסטיות האלה לבין המציאות בשטח, ואי אפשר יהיה בתהליך כזה של בנייה והכנסת תושבים חדשים, אתה לא עושה דבר אם אתה לא באמת מטפל בשכונה ובוותיקים שנמצאים בשכונה.

עופר כסיף: בוודאי.

עופר כסיף: אם כבר הזכרת את זה, קודם כול יש כמובן את כול הסיפור של התחנה המרכזית.

עופר כסיף: - - -

מיכל (מיקי) חיימוביץ': אנחנו ניגע בזה.

מיכל (מיקי) חיימוביץ': אני מציעה שאנחנו נעבור נושא נושא.

עופר כסיף: רק במילה אחד, משום שהזכרת את הנושא של לפעול לפי הצרכים, אני גם פונה פה לעיריית תל אביב, לא יכול להיות שמקום למשל כמו גינת לוינסקי, שהורסים אותה, זה דבר שהוא קאונטר-פרודקטיב, הוא ההפך כמעט ממה שאנחנו רוצים.

עידן רול: ואז יתעוררו ויגידו, אין ריאה ירוקה בשכונה.

עופר כסיף: בדיוק.

מיכל (מיקי) חיימוביץ': כן, כן, אין ספק.

מיכל (מיקי) חיימוביץ': בסדר גמור.

מיכל (מיקי) חיימוביץ': בואו ננסה להיות יעילים וננסה לעבור באמת נושא נושא.

מיכל (מיקי) חיימוביץ': נתחיל באמת באותה סוגיה של תחנת המתדון.

מיכל (מיקי) חיימוביץ': יש פה שלושה תושבי שכונה שבאו באופן פיזי.

מיכל (מיקי) חיימוביץ': אתם רוצים שכל אחד ידבר על נושא אחר?

מיכל (מיקי) חיימוביץ': כלומר לשתף אתכם?

כץ מרדכי צבי: אני אפתח ואמנה ממש בקצרה את כול הבעיות, אני אשמח עם גדי יוסיף קצת על התחנה המרכזית, כי באמת גדי הוא - - -

מיכל (מיקי) חיימוביץ': כן, על גדי אני יודעת שזה - - -

כץ מרדכי צבי: קצת פרספקטיבה של אב לילדים שמגודלים בנווה שאנן.

עידן רול: יש לי אגב תשובה לשאילתה לזיהום אוויר בשכונה.

מיכל (מיקי) חיימוביץ': אני גם הגשתי בזמנו שאילתה לנושא הזה.

מיכל (מיקי) חיימוביץ': גם סיירתי כמובן בתחנה המרכזית וראיתי את כול הסוגיה שם.

מיכל (מיקי) חיימוביץ': טוב, אז מוטי אולי תיתן אתה קצת מבט כולל של מי שגר בשכונה והגיע אליה מבחוץ וחי אותה כבר כמה שנים?

כץ מרדכי צבי: שש שנים.

מיכל (מיקי) חיימוביץ': גילוי נאות, צילמתי סרט שמעולם לא שודר והייתי גם בדירה של מוטי ויש לו זווית מהדירה על חלק מהנגעים שאנחנו דיברנו עליהם כאן.

כץ מרדכי צבי: טוב, בוקר טוב לכולם.

כץ מרדכי צבי: שמי מוטי כץ אני חבר ועד שכונת נווה שאנן ומנהל של קבוצת דרום תל אביב בקריז, אני באתי היום לכנסת ישראל לספר לכם קצת על המצוקות שלנו.

כץ מרדכי צבי: שכונה, שהוותיקות בניהן הולכת לחגוג 100 שנה ב-2021, שכונה שאימי נולדה בה.

כץ מרדכי צבי: מה קורה בה כעת וגם להתייחס למה שמיקי אמרה ובצדק קצת על תנופת הבנייה, כי זה דבר שמשתלב אחד עם השני ואנחנו לא רואים שיש קורלציה עם כול הרשויות.

כץ מרדכי צבי: אז עשרה קבין של זוהמה, זיהום אוויר ופשיעה נפלו על תל אביב, תשעה מהם נטלה נווה שאנן.

כץ מרדכי צבי: אני חושב שמיותר להגיד, כול מי שעבר שם ראה את זה.

כץ מרדכי צבי: אני אפרט את הפשיעה ומכולליה, סחר בסמים כמעט בכל מקום ובאמת כול בן אדם שהבאנו לשם ראה את הכספומטים שפעילים כמעט בכל קרן רחוב לעיניי המשטרה.

כץ מרדכי צבי: אנחנו עוד נקבל מן הסתם תגובות של המשטרה, משום בכל מקום אחר הדברים האלה לא היו יכולים להיות.

כץ מרדכי צבי: מיקי, כפי שאת זוכרת, מתחת לבית שלי, זה רחוב הזנות, אני גר ברחוב פיין, המקום הכי נמוך בתל אביב.

כץ מרדכי צבי: 35 בתי זונות יש בפרהסיה, אני לא מדבר אפילו על זנות הרחוב בשכונת נווה שאנן.

כץ מרדכי צבי: רק לאחרונה המשטרה ועיריית תל אביב עשו מיפוי של בתי הזונות שם במטרה לסגור אותם.

כץ מרדכי צבי: אנחנו דרשנו כול הזמן שהדבר הזה יעשה.

כץ מרדכי צבי: אני מצטרף לרווחה, לגמול את הזונות לדאוג להן לתעסוקה, שיהיה להן מקום לשים ראש.

כץ מרדכי צבי: כול המאמצים שלנו עד כה עלו בתוהו והדברים האלה קורים, ליד זה יש גם מחוללי פשיעה.

עופר כסיף: סליחה, אני לא הבנתי, הפנייה שלכם הייתה לעירייה?

עופר כסיף: או - - -

כץ מרדכי צבי: לכול הגופים, גם הממשלתיים, גם לרשות המוניציפאלית, בוודאי.

כץ מרדכי צבי: למה המקום הזה מהווה כבעיה, מקום שגם סוחרים בו בסמים, הרי זה לא רק בתי זונות, יש הרבה מהם, כספומטים פעילים.

כץ מרדכי צבי: חשוב לנו להבהיר, אנחנו לא באנו להיאבק, לא בנרקומנים ולא בזונות ולא בנפגעים.

כץ מרדכי צבי: אנחנו נאבקנו, הייתה לנו תכנית האוסינג פירסט, לדאוג גם לרווחה שלהם.

כץ מרדכי צבי: אנחנו באנו לפה לבית המחוקקים לבקש רק לדאוג לנו, לדרוש את חוק יסוד מספר אחד, חוק האדם וחירותו, הזכות שלנו לחיות בכבוד ובביטחון בשכונה שלנו.

כץ מרדכי צבי: נרקומנים מציפים את השכונה שלנו.

כץ מרדכי צבי: למה מציפים את נווה שאנן נרקומנים?

כץ מרדכי צבי: כי נרקומנים, עבורם נווה שאנן היא גן עדן.

כץ מרדכי צבי: יש לו תחנת מתדון שהוא יכול לקבל תחליף סם, וגם לסחור בו.

כץ מרדכי צבי: יש בו היצע של סמים, סחר בסמים בכול מקום, ויש בו גם בתי תמחוי.

כץ מרדכי צבי: נווה שאנן עצמה יש בה מלא בתי תמחוי שבהם מרוכזים כול המרעין בישין האלה, קבלו את זה ובעצם אתם רואים מאות של נרקומנים.

כץ מרדכי צבי: פנינו לכול הרשויות, לכל הגורמים של הרווחה ולא נענינו.

כץ מרדכי צבי: חינוך, וחשוב פה על העניין של החינוך.

כץ מרדכי צבי: עיריית תל אביב, ודיברתם על תפקידה של העיר.

כץ מרדכי צבי: עיריית תל אביב והמנהל המיתולוגי של גימנסיה הרצליה, מר' רון חולדאי, הקים, וטוב שכך, בתי ספר וגנים שהאוכלוסייה הזרה יוכלו לחיות וללמוד שם בכבוד.

כץ מרדכי צבי: אבל לידם, מרחק של כמה עשרות מטרים, יש סחר בסמים ויש בתי זונות פעילים, ואני שואל אתכם האם יש מקום אחד בארץ שהיו מתירים את הדברים האלה לצד מוסדות חינוך.

כץ מרדכי צבי: הילדים האלה יכולים למלמל ביאליק וללמוד אנגלית ברמה גבוה, זה לא יעזור כלום.

כץ מרדכי צבי: אם הם נמצאים ליד הפשיעה שום דבר בעצם לא יגרום להם ולחיות ולגדול, להיות אנשים נורמטיביים.

כץ מרדכי צבי: אנחנו באנו בעצם להיאבק על כול הדברים האלה, במקביל לכול הדברים האלה יש התחדשות עירונית אדירה בשכונה.

כץ מרדכי צבי: בשנתיים הקרובות מיקי, הולכים להבנות בשכונה, מאז שהיית אצלי, כבר הכול מסביב נבנה.

כץ מרדכי צבי: למעלה מ-4,500 יחידות דיור ולכל הפחות 10,000 תושבים חדשים שהולכים להיכנס בשכונה.

כץ מרדכי צבי: בחודשיים הקרובים ממש מסתיימת בנייה של פרויקטים רבים, למעלה מעוד 1,000 תושבים מגיעים לשכונה.

כץ מרדכי צבי: מי מגיע לשכונה?

כץ מרדכי צבי: הקהילה הלהט"בית, אמנים, היפסטרים ולצד כל זה הם באים לפרויקטים החדשים, היפים שלהם, ומתחת לבית שלהם יש באמת את כל הדברים שלא מתקבלים על הדעת.

כץ מרדכי צבי: אני אקצר מאחר שיש פה עוד דוברים, אני רוצה להודות לעידן רול שגבה את הדיון פה.

כץ מרדכי צבי: עידן, נפגשנו אתו לפני כחודש ומאז הוא התמיד והיה אתנו.

כץ מרדכי צבי: הוא נפגש עם התושבים, שמע את המצוקות, פגשנו שרים, פגשנו חברי כנסת, שאפו על זה.

כץ מרדכי צבי: מיקי, תודה רבה שאת תיאמת את הדיון הזה.

כץ מרדכי צבי: אנחנו מבקשים ממכם פה בכנסת ישראל לעשות את מה שאתם אמונים לעשות כמו שאמר עופר.

כץ מרדכי צבי: לאחד פה את כל הגורמים ולדאוג לכך שאתם תעשו משהו למען הריבון שאתם מחויבים אליו, זה התפקיד שלכם, זו החובה שלכם כלפי הריבון, ותתחילו בבקשה לעבוד עבורו, אני מאוד אודה לכם, תודה.

מיכל (מיקי) חיימוביץ': תודה רבה מוטי.

מיכל (מיקי) חיימוביץ': טוב תראו, בואו ננסה לגעת באמת בסוגית הנושא של הסמים ואני אתן כמובן את זכות הדיבור.

מיכל (מיקי) חיימוביץ': אני רוצה לפנות לנציגי המשטרה שנמצאים פה בזום.

צחי שרעבי: צהריים טובים, צחי שרעבי, לשעבר מפקד תחנת שרת והיום ראש מדור מבצעים של המשטרה.

מיכל (מיקי) חיימוביץ': יפה, שלום לך צחי.

צחי שרעבי: שלום וצהריים טובים.

מיכל (מיקי) חיימוביץ': טוב, אנחנו רוצים לבקש ממך איזשהו הסבר לעובדה שאנחנו שומעים כאן תמונת מצב קשה מאוד של תחנות סמים בין אם זה ברשות של המדינה כמו אותה תחנת מתדון, ובין תחנות סמים אחרות שפעולות באין מפריע בשכונה הזאת כבר מזה שנים.

מיכל (מיקי) חיימוביץ': נראה שהמשטרה פשוט נותנת לסחר הזה להתנהל שם באין מפריע.

צחי שרעבי: אני חייב לומר כפתיח, אמרתי את זה במספר ועדות בעבר ואוני אומר את זה שוב: עם תחושות אני לא יכול להתווכח, גם עם עובדות אני לא יכול להתווכח אבל האמת טיפה יותר מורכבת ואני אסביר.

מיכל (מיקי) חיימוביץ': האמת תמיד יותר מורכבת.

צחי שרעבי: בשנת 2019 ובשנת 2020, אני מציין עובדות, אני יודע שחלק מהאנשים, אותם עובדות לא מעניין, כי הם מסתכלים בעניים ורואים בתחושות דברים אחרים, אבל אני חייב לציין עובדות.

צחי שרעבי: המשטרה, בטח בדרום תל אביב, בטח בתחנת שרת נלחמת בנושא הסמים ללא תקדים, ללא דוגמה לשום השוואה בשום תחנה במשטרת ישראל.

צחי שרעבי: אם אני מציין שרק בשנת 2020 יש 120 תום הליכים, תום הליכים בסחר בסמים, שזה יכול להחזיק כמה תחנות במשטרת ישראל.

צחי שרעבי: בנושא התפוקות, עליה בכתבי אישום, עליה בתום הליכים.

צחי שרעבי: נכון, יש אירועים בשטח, יש תחנות סמים בשטח.

צחי שרעבי: אני לא מנסה להעלים את העובדה הזאת וזה לא משהו שייפתר ביום יומיים.

צחי שרעבי: אמרתי את זה גם בעבר ואני חוזר על זה שוב.

צחי שרעבי: אני אוהב לשים את הדברים כולם על השולחן.

צחי שרעבי: בשלוש שנים האחרונות יש עליה גם באפקטיביות, גם בכתבי האישום וגם בתום ההליכים.

צחי שרעבי: כל מה שקשור בנושא סחר בסמים לצערי הרב, וגם הסברתי את זה לתושבים בעבר והוכחתי את זה גם בעבר, זמן המחיה של עצור שנכנס לכלא על סחר בסמים הוא ארבעה, חמישה חודשים וזאת עובדה וחוזר חלילה, הוא חוזר לשטח.

צחי שרעבי: ההשקעה על סחר בסמים, על סוחר בסמים אחד, יכולה לקחת שבועיים שלוש לפעמים בשביל להכניס אותו לכלא לחמישה חודשים.

צחי שרעבי: אני לא אפרט פה את כל הפעולות שנעשות בנושא ואני כבר לא מתייחס בכלל לעברות סמים אחרות.

צחי שרעבי: אני מתמקד בנושא הסחר בסמים בלבד.

צחי שרעבי: צריך גם לומר, והייתי גם שלוש וחצי שנים מפקד תחנת שרת, יש ירידה ב-73% באירועי תקיפה, עובדה.

צחי שרעבי: אלה הן העובדות.

צחי שרעבי: המצב בשטח הוא הרבה פחות גרוע.

צחי שרעבי: נכון, כשמסתובבים בשטח רואים סמים, רואים זנות, רואים סחר בסמים.

צחי שרעבי: לצערי הרב זה לא ייפתר במכה אחת, ולא ביום אחד, זה עניין של תהליכם.

צחי שרעבי: נושא המתדון יושב כמו שאמר מוטי, וקיימנו המון שיחות בעבר בנושא, יושב על עורק ראשי.

צחי שרעבי: הוא יושב במקום מאוד מאוד מרכזי ובסופו של דבר כול בר דעת מבין, כאשר אני מגיע לאזור שיש בו מרכזי חלוקת אדולן, שיש בו בתי תמחוי, שיש בו תחנת רכבת, שיש בו תחנת אוטובוס מרכזית ויש בו עוד הרבה שירותי רווחה שאין בשום עיר אחרת בישראל, לעולם בסופו של דבר זה כר פורה במקום שמושך הרבה מאוד נרקומנים, מושך סוחרי סמים ומושך הרבה אנשים שקשורים לפשיעה.

צחי שרעבי: אלה הן העובדות שאיתן אנחנו מתמודדים.

צחי שרעבי: אני אומר בשיא ההגינות, לא תמיד בהצלחה גדולה אבל עם המון תוצרים, ואני אפילו לא התחלתי לדבר על נושא רווחה שכשמטרה נכנסו אליהם, אפשר לומר נדרשנו להיכנס או שאפשר לומר שהכנסנו את הרגל לשמה כי אנחנו מבינים שזה חלק מהעניין.

מיכל (מיקי) חיימוביץ': כמה שוטרים יש בתחנת שרת?

צחי שרעבי: בתחנת שרת יש פלוס מינוס כ-200 שוטרים כחולים ועוד פלוגה של מגב שכולה מושקעת לנושא סחר בסמים.

צחי שרעבי: גברתי, הנתונים מדברים בעד עצמם, בשלוש ארבע שנים האחרונות ירידה באלימות.

צחי שרעבי: דרך אגב, ירידה גם באלימות של זרים, ירידה משמעותית באלימות של זרים אבל לצערי העלייה באירועי הרכוש, במיוחד לאור תחילת הקורונה.

צחי שרעבי: אלה הן עובדות מאוד מבוססות וכתובות בדוחות ובצדן הרבה מאוד פעולות ששוטרי תחנת שרת מבצעים לאורך כל השנה.

מיכל (מיקי) חיימוביץ': רק שנייה עופר כסיף, רצית לשאול שאלה.

עופר כסיף: כן.

עופר כסיף: תשמע ממה שאתה אומר, אתה בעצם במילים אחרות מודה בכישלון מוחלט של המשטרה.

צחי שרעבי: ממש לא.

עופר כסיף: לא לא.

עופר כסיף: תן לי לסיים אל תתפרץ לדברים שלי.

מיכל (מיקי) חיימוביץ': עופר, זה לא נכון.

עופר כסיף: זה מה שעולה מהדברים שלך מסיבה מאוד פשוטה.

עופר כסיף: קודם כל, אל תגיד עובדות, כי דברים שלא באים ולא מתויקים, הם לא מופיעים אצלך והן גם עובדות, אז אתה לא יכול לדבר על עובדות ולהתעלם מחלק אחר.

עופר כסיף: זה דבר ראשון.

עופר כסיף: דבר שני, למה עולה מהדברים שלך, לוגית, כישלון של המשטרה?

עופר כסיף: משום שאם התחנה המפוארת שאתה מדבר עליה, שיש בה 200 או 300 שוטרים.

עופר כסיף: ומצד שני יש עדיין את הסחר המטורף בנווה שאנן, זה אומר שאתם לא מצליחים, גם אם אתה לא תקרא לילד בשמו - - -

מיכל (מיקי) חיימוביץ': בגלל זה השאלה שלי הייתה.

מיכל (מיקי) חיימוביץ': תראה, אדוני, מר.

מיכל (מיקי) חיימוביץ': שרעבי, מה שאני אומרת, שאם במצב שיש לכם 200 שוטרים, והמצב בשטח הוא כזה אז זה אומר ש-200 שוטרים זה לא מספיק.

מיכל (מיקי) חיימוביץ': - - -

צחי שרעבי: זה לא מה שאמרתי.

מיכל (מיקי) חיימוביץ': זה מה שאני אומרת.

מיכל (מיקי) חיימוביץ': זה מה שאני מבינה.

מיכל (מיקי) חיימוביץ': כי אם בסופו של דבר גם אם אתה מצייר שהמצב יותר טוב, אני לא מתחילה עכשיו להתווכח אתך על זה, גם אם אתה מצייר שהמצב יותר טוב, המצב בשטח הוא רע.

מיכל (מיקי) חיימוביץ': כלומר, בשטח המצב עדיין מחריד.

מיכל (מיקי) חיימוביץ': אז אני שואלת, על מנת שבאמת תהיה אכיפה אפקטיבית ותהיה השפעה של המשטרה, אתה צריך שוטר שם בכל פינה ובכל רגע נתון.

מיכל (מיקי) חיימוביץ': כי אסור שזה יהיה מול העיניים שלהם.

מיכל (מיקי) חיימוביץ': אנחנו יודעים ממקרים אחרים בעולם שאפקטיביות של משטרה בניסיון באמת לבער נגעים של סמים, של אלימות, של זנות זה רק נוכחות פיזית יומיומית, 24 שעות בכול פינת רחוב של שכונה בעייתית.

מיכל (מיקי) חיימוביץ': את זה כרגע אין בשכונת נווה שאנן.

מיכל (מיקי) חיימוביץ': אז אני שואלת אותך כמה שוטרים משטרת ישראל צריכה על מנת שנווה שאנן תתחיל להיות מקום שבטוח לחיות בו?

צחי שרעבי: לצערי הרב גברתי התשובה היא לא כמה שוטרים בכל פינה.

צחי שרעבי: אני חייב להתייחס למה שאמר חבר הכנסת המכובד מאוד מקודם.

צחי שרעבי: אני לא אמרתי שהמשטרה נכשלה.

צחי שרעבי: - - -

עופר כסיף: לא.

עופר כסיף: אני אמרתי.

צחי שרעבי: אני אמרתי שהמשטרה עושה מאמצים כבירים, ואני יכול להתחייב על זה שהמאמצים שהם מבצעים, כל ה-200 שוטרים מבצעים אותם מהלב, מהנשמה לאורך תקופה ארוכה.

צחי שרעבי: אמרתי, וגם אתה אמרת, שלמשחק הזה יש המון שחקנים ולעולם אי אפשר בגוף אחד, שבסופו של דבר אם אני עוצר, מביא כתבי אישום, מביא תום הליכים, לסופו של דבר - - -

מיכל (מיקי) חיימוביץ': אז אני פה רוצה להוציא אותך מהעמדה המתגוננת, ולשאול אותך.

מיכל (מיקי) חיימוביץ': אנחנו מנסים לצאת מהדיון הזה עם איזשהו קו אופרטיבי, אז אני שואלת אותך בתור בן אדם שבאמת חי את המשטרה, מבין משטרה.

מיכל (מיקי) חיימוביץ': מה משטרת ישראל צריכה, תגיד לי אתה, האוטופיה שלך, חלום שלך, מה אתה צריך על מנת באמת כדי שאתה תשיג את היעדים שאתה חושב שצריך להשיג בשכונה הזאת?

צחי שרעבי: אני אמרתי ואני חוזר על זה שוב, בשביל לנקות ובשביל ליצור שכונה כמו כל שכונה אחרת יש מספר דברים שצריכים להתקיים.

צחי שרעבי: א' אכיפה חזקה, ואני אומר את זה לשמחתי, האכיפה נעשית.

צחי שרעבי: יכול להיות שתמיד אפשר להשתפר, יכול תמיד - - -

עופר כסיף: במבחן התוצאה זה לא מוכיח את עצמו מה שאתה אומר.

עופר כסיף: לא מוכיח את עצמו.

צחי שרעבי: אבל רגע, תיתן לי בבקשה לדבר.

מיכל (מיקי) חיימוביץ': חבר הכנסת כסיף, תן לו לדבר.

מיכל (מיקי) חיימוביץ': כן בבקשה.

צחי שרעבי: בסוף צריך רגל מסיימת.

צחי שרעבי: שאני עוצר סוחר סמים הוא צריך להיכנס לשלוש שנים ולא לארבעה חודשים.

צחי שרעבי: מי שרוצה לזרות חול בעיניים מוזמן.

צחי שרעבי: בסופו של דבר שיש לי שלושה מרכזי חלוקת אדולן בריבוע של קילומטר, שיש לי חמש בתי תמחוי, שיש הרבה ארגונים שתומכים בכל אותם אנשים וליבי איתם, לעולם זה לא ישתפר.

צחי שרעבי: יש פה משהו שהוא מערכתי.

צחי שרעבי: אז אמרתי אכיפה חזקה, ענישה אפקטיבית וחיבור של כול המכלולים.

צחי שרעבי: גם של עירייה, שגם זה קורה היום, אבל גם הוצאה של מרכזי חלוקת אדולן, כי לא יעזור שום דבר, המרכזים האלה משרתים את גוש דן.

מיכל (מיקי) חיימוביץ': מי קובע איפה תמוקם תחנת חלוקה?

צחי שרעבי: משרד הבריאות.

עידן רול: אדוני, זה חבר הכנסת עידן רול, שאלה נוספת.

עידן רול: הנושא הזה באמת של הענישה, אתה יכול בבקשה לשטוח בפנינו מה קורה מהרגע, אני לצורך העניין סיירתי שם, הייתי מתקשר אליכם עכשיו ואומר: ראיתי ארבעה כספומטים פעילים.

עידן רול: מה קורה באותו רגע עד בעצם שזה לא נפטר?

עידן רול: איפה זה נתקע.

מיכל (מיקי) חיימוביץ': הבעיה היא בבית המשפט, הבעיה היא בעונשים.

עידן רול: מעצרים בהערכת תהליכים לפני שופט?

עידן רול: מה?

צחי שרעבי: בשביל שתבינו את כמות העצורים, כמות כתבי האישום.

צחי שרעבי: בכל מקום אחר יכולים להגיע בשנה ל-20 כתבי אישום.

צחי שרעבי: אני מדבר על 130-140 תום הליכים, לא כתבי אישום, זה אומר שבן אדם נכנס לכלא.

מיכל (מיקי) חיימוביץ': הם אומרים שזו טיפה בים.

צחי שרעבי: אתה כנראה לא מבין את כמות ההשקעה בכל תיק.

צחי שרעבי: כנראה לא מבינים.

עידן רול: אדוני אנחנו לא מנסים לתקוף, אנחנו מבקשים ממך לא לדבר בגבוה, אלא לספר לנו.

עידן רול: מה הבעיה?

עידן רול: הפרקליטות?

עידן רול: השופטים?

עידן רול: הענישה בחוק?

עידן רול: מה הסיבה שבסוף כל אותם אנשים או מרביתם חוזרים לרחוב, כי אני ראיתי עשרות.

מיכל (מיקי) חיימוביץ': כן בסוף זו דלת מסתובבת.

מיכל (מיקי) חיימוביץ': אתם משקיעים את כל המשאבים האלה בלהעמיד אותם לדין, ובסוף אם אחרי חמישה חודשים הם חוזרים אז באמת.

עידן רול: אולי הבעיה היא בענישה קשה, אולי הבעיה - - -

צחי שרעבי: רק רגע.

צחי שרעבי: אתם הולכים רק לכיוון אחד, אני חושב שאני אמרתי.

עידן רול: זה הכיוון שאנחנו מבקשים לדבר עליו כרגע.

צחי שרעבי: אבל זה משהו שהוא הרבה יותר מערכתי.

מיכל (מיקי) חיימוביץ': אנחנו מבינים.

מיכל (מיקי) חיימוביץ': אבל אי אפשר להגיד מערכתי.

מיכל (מיקי) חיימוביץ': בכדי לטפל במשהו מערכתי צריך לטפל בו בפרוסות.

צחי שרעבי: אני אסביר לכם משהו בנוסף.

צחי שרעבי: כאשר תושב העיר רוצה תאורת רחוב, הוא פונה אלי.

צחי שרעבי: כאשר הוא רוצה דברים שהם לא קשורים למשטרה, הם פונים אלי.

צחי שרעבי: אלי זה, זה שאני מדבר בשמו כרגע.

צחי שרעבי: כל זה בשביל לאפשר בשטח יכול שליטה רבה יותר גם באותם נרקומנים, גם באותם סוחרי סמים וגם לעשות יותר טוב לתושבים.

צחי שרעבי: אבל בסוף בתי תמחוי, מרכזי חלוקת אדולן.

צחי שרעבי: - - -

עידן רול: אדוני, הנקודה ברשותך ברורה.

עידן רול: אנחנו מבקשים לנצל את המומחיות שלך בנושא האכיפה, ואנחנו ממש נשמח שתעזור לנו בזה, הנושא של אדולן ובתי תמחוי זה אחריך עוד שנייה בשיח.

עידן רול: אנחנו כן מבקשים להתמקד, מה קורה מרגע המעצר, למה אין שיפור מספק?

עידן רול: הם משוחררים מדי?

עידן רול: הם נכלאים לתקופה קצרה מדי?

עידן רול: בבקשה תתמקד בסוגיה הזאת.

צחי שרעבי: אז הנה, הסברתי לכם מה התהליך.

צחי שרעבי: בן אדם נעצר, ואני מדבר כרגע על סוחר, ובכוונה אני מדבר רק על סחר, כי באמת בנרקומן אני לא רוצה להתמקד.

צחי שרעבי: אני מתמקד בסחר בסמים בלבד.

צחי שרעבי: כאשר נעצם סוחר סמים הוא מובא לתחנה.

צחי שרעבי: במקרה הטוב הוא ייעצר למספר ימים כאשר התיק הוא מספיק מבוסס, אחרי שבוצעו לפעמים פעולות של כמה שעות טובות של לפעמים גם עשרה בלשים, ואם התיק הזה הולך לבית משפט והוא מקבל ימים, ובסופו של דבר מוגש כתב אישום בהליך של מעצר, זה אומר שהוא לא משתחרר בזמן הזה בין המשפט לבין זמן המעצר שלו והוא הולך לתום הליכים.

צחי שרעבי: זה המקרה האידיאלי מבחינתי בשביל להיות אפקטיבי.

צחי שרעבי: גם כאשר הוא נכנס לכלא, מהרגע שהוא נעצר עד שהוא נכנס לכלא, שזה מקרה מהטופ של הטופ, רוב המקרים אנחנו מדברים על חמישה חודשים.

צחי שרעבי: אותו סוחר אחרי חמישה חודשים חוזר לרחוב.

צחי שרעבי: כל בר דעת מבין את ההיגיון פה.

מיכל (מיקי) חיימוביץ': טוב אני רוצה שנייה לעצור פה.

מיכל (מיקי) חיימוביץ': כיוון שאנחנו אמרנו שאנחנו מתעסקים בחלק הזה של הדיון בנושא של הסמים, מי יש לנו ממשרד הבריאות?

מיכל (מיקי) חיימוביץ': ד"ר איזבלה קרקיס, אני חושבת שזה ממש לא העניין שלך וזה לא הנושא שלך.

מיכל (מיקי) חיימוביץ': אני לא חושבת שאת הסמכות שמחליטה איפה תמוקם תחנת אדולן, נכון?

איזבלה קרקיס: מי שמטפלת אצלנו זה במחלקת התמכרויות, ד"ר פאולה רושקה, אני אבדוק איתה.

מיכל (מיקי) חיימוביץ': אני מבקשת ממך להתקשר אליה ולבקש ממנה לעלות לזום בדקות הקרובות.

מיכל (מיקי) חיימוביץ': תודה רבה לך.

מיכל (מיקי) חיימוביץ': טוב אני רוצה לשמוע עוד קולות מהדרום, יש לנו את שולה קשת ואחר כך עמותת עוטף תחנה מרכזית, אני יכולה לתת רק לאחד אז תחליטו בניכם מי אתם רוצים.

מיכל (מיקי) חיימוביץ': שולה קשת בבקשה.

שולה קשת: קודם כל תודה על הישיבה החשובה הזאת.

שולה קשת: אני הייתי רוצה לציין כאן כמה דברים.

שולה קשת: קודם כל בהקשר של הסחר בסמים והזנות אני רוצה לדבר גם על המכורים וגם על שדות הזנות שאין להם פתרון.

שולה קשת: זאת אומרת, מערכת הרווחה בעצם, גם העירונית וגם הממשלתית לא נותנת מענה, אין תקציבים.

שולה קשת: אני יכולה לומר שכמנכ"ל תנועת אחותי יש לנו מרכז בשכונה, בית אחותי, הם כול הזמן מגיעים אלינו לסיוע אותם אנשים.

שולה קשת: המצב הוא קשה מאוד באמת.

שולה קשת: חשוב לי לציין את זה, כי חשוב לי לראות גם את האנשים האלה מול העיניים וצריך לספק להם פתרונות במידי.

שולה קשת: אני רוצה גם לציין עוד כמה דברים, קודם כול בעניין התחנה המרכזית, ואני משאירה לגדי לדבר על זיהום האוויר ושאר הדברים.

שולה קשת: אבל חשוב לי מאוד, אנחנו גם היום בשבוע של המאבק נגד אלימות כלפי נשים.

שולה קשת: בעצם, תראו, כל הנושא הזה של האלימות נגד נשים בשכונת נווה שאנן בפרט הוא נורא והיום, הוא קשה ביותר.

שולה קשת: הוא התחיל עוד בשנות ה-70' שעוד אז בעצם ניתבו את כל הסחר בסמים והסחר בנשים לשכונת נווה שאנן, מאז היא הפכה למוקד ואני לא אכנס להיסטוריה.

מיכל (מיקי) חיימוביץ': ממש לא.

מיכל (מיקי) חיימוביץ': בואי ננסה לקדם את הדיון.

שולה קשת: אבל אחד הדברים הוא שהיום במרחב הציבורי יש אלימות קשה מאוד כלפי נשים.

שולה קשת: במיוחד בתוך התחנה המרכזית.

שולה קשת: התחנה המרכזית החדשה לא רק שהיא גורם לזיהום אוויר ולמחלות מאוד קשות ולתמותה מוקדמת מסרטן וכולי, היא גם מוקד של אלימות קשה מאוד כלפי נשים.

שולה קשת: נשים נרצחו, מותקפות, נאנסות, בפנים ובחוץ והגיע הזמן להעיף את המפגע הנוראי הזה שבעצם הפך את השכונה באמת למקום שלא ראוי למגורי אדם.

שולה קשת: אני רוצה גם לדבר על הדחיקה הנוראית של האוכלוסיות המוחלשות.

שולה קשת: מוטי דיבר על התחדשות עירונית, אני מדבר על ג'נטריפיקציה.

שולה קשת: אין שום פתרונות לאוכלוסיות המתגוררות בשכונות, פתרונות דיור, יש שם ג'נטריפיקציה נדל"ניסטית, ג'נטריפיקציה תרבויות והעירייה בעצם עיוורת לדברים האלה.

שולה קשת: אפילו כשהיא עושה פה דיור בר השגה זה לא לאוכלוסיות המקומיות וגם כשהיא רוצה להקים פה קמפוס תרבות הוא לא לייצג ולתת במה לתרבויות המקומיות.

מיכל (מיקי) חיימוביץ': שולה אני רוצה רק למקד אותך.

מיכל (מיקי) חיימוביץ': אנחנו פשוט עוסקים פה עכשיו בנושא של הסמים וגולשים לנושא קצת של הזנות.

מיכל (מיקי) חיימוביץ': כלומר מבחינתך, מה היה הפתרון האידיאלי מהבחינה הזאת?

מיכל (מיקי) חיימוביץ': מי צריך לטפל בזה ואיך?

מיכל (מיקי) חיימוביץ': אם את יכולה ממש למקד בכמה משפטים, אנחנו חייבים לעבור הלאה.

שולה קשת: במובן הזה של הזנות והסחר בסמים, אני חושבת שצריכה להיות פה פעולה משותפת.

שולה קשת: את זה אמרנו כול הזמן וכול השנים.

שולה קשת: פעולה משותפת של כל הגורמים, בין עם זה העירייה, המשטרה, הממשלה והרווחה.

שולה קשת: זאת אומרת, יש פה כמה קורבנות, גם המכורים, גם הנשים ששורדות זנות, גם התושבות והתושבים בעצמם, שאי אפשר להמשיך לחיות בצורה כזאת.

שולה קשת: צריכה להיות פה פעולה מערכתית ולשים תקציב.

שולה קשת: לא השבעה מיליון שעכשיו רוצים לתת לשכונה אלא בזמנו גם ראש הממשלה דיבר על מאות מיליונים וזה מה שצריך לעשות.

שולה קשת: אחרת מה שאני צופה שבסופו של דבר, רק שיגיעו לפה הקהילות העשירות שעוד מעט מתחילים לבנות להם מגדלים, אז יעיפו מכאן את כולם ללא שום פתרונות.

שולה קשת: בתי המשפט, המשטרה, העירייה, והממשלה עם נציגות התושבים צריכים לשבת ביחד ולהכין באמת תכנית עבודה רצינית ולא תלאי פה תלאי שם.

שולה קשת: בעצם מה שאנחנו רואות היום זה המשך מדיניות, לצערי של עשרות שנים.

שולה קשת: אני כן רוצה לנצל את ההזדמנות, יש פה עוד נושאים בתחנה המרכזית, אני רוצה גם לדבר על - - -

מיכל (מיקי) חיימוביץ': שולה אני מתנצלת, אנחנו עוד מעט נגיע לזה.

מיכל (מיקי) חיימוביץ': אני חייבת לנסות לקדם את הדיון.

מיכל (מיקי) חיימוביץ': נסתפק בדברים האלה, תודה רבה.

מיכל (מיקי) חיימוביץ': יש לנו שרון בלום מלמד, מנהלת מינהל השירותים חברתיים בעיריית תל אביב?

עידן רול: גברתי יושבת הראש בסוף המשטרה לא נתנה לנו נתונים על כמה האכיפה וכמה משוחררים.

עידן רול: לדבר בגבוה ולהגיד עושים מאמצים, עושים מאמצים, אבל בסוף כדי להגיד שיש בעיה במערכת המשפט בנושא צריך לראות כמה אנשים הגיעו למעצר ושוחררו.

כץ מרדכי צבי: גם לא התייחסו לזנות.

מיכל (מיקי) חיימוביץ': טוב.

מיכל (מיקי) חיימוביץ': גברתי?

שרון בלום מלמד: שלום.

שרון בלום מלמד: אני מבקשת שרובי זלוף המשנה למנכ"ל שלנו יגיד כמה מילים בכלל על האכיפה ואחרי זה אני אוסיף על הטיפול, אני חושבת שזה חשוב ונכון.

עידן רול: נשמח לדעת מהעירייה איפה עומדת תכנית האוסינג פירסט, שאנחנו למעלה משנה מדברים עליה.

שרון בלום מלמד: אני אדבר גם על האוסינג פירסט.

רובי זלוף: בוקר טוב, תודה שאתם עוסקים בנושא ותודה שהזמנתם אותנו.

רובי זלוף: אני אגיד כמה מילים מאוד בקצר ואחרי זה שרון תוסיף.

רובי זלוף: צריך להבין, שאנחנו מדברים פה על מערכת מאוד אינטנסיבית שעוסקת בתחום נווה שאנן, בעיקר מאז שנת 2008 עם כניסת הזרים.

רובי זלוף: יש פה קהילה שמדובר בקילומטר, צריך להבין כול השטח הזה הוא קילומטר על קילומטר.

רובי זלוף: יש פה קהילה ישראלית יהודית של 5,000 איש שיושבים על הקילומטר-קילומטר הזה, יש פה קהילה זרה של עוד 17,000 איש, היתר נמצאים בשכונת התקווה, שפירא.

רובי זלוף: אנחנו מתברכים בלידות בשנה של לידה זרה של 570 לידות בשנה, של לידה זרה.

רובי זלוף: פתחנו כדי ליצור מנגנון נכון לתהליך חינוכי נכון, ואנחנו מרגישים שאנחנו לבד לכל אורך השנים.

רובי זלוף: במדיניות ראש העיר, 27 גני ילדים לזרים עם 800 ילדים, שלושה בתי ספר עם 1,700 ילדים.

רובי זלוף: אתם צריכים להבין שההשקעות הכספיות שלנו בנווה שאנן בשנת 2019 היו בתקציב רגיל 88 מיליון ותקציב פיתוח עוד 106 מיליון.

רובי זלוף: זה ההשקעות שלנו בתחום שאנחנו משקיעים על כל ההיבטים התפעוליים, הרווחתים, החינוכיים וכולי בתחום נווה שאנן.

רובי זלוף: הדבר הנוסף שאני רוצה לומר זה שמבחינתנו צריך להבין שיש פה פעילות מאוד מאוד משולבת, לא בצורה כזו שאנחנו מרגישים שהמדינה באמת נותנת תמיכה רחבה לכל מה שקורה בשכונה, והיה אפשר לקבל יותר.

רובי זלוף: אני אתייחס לשתי נקודות עיקריות, 1' הסיפור של המתדון- אתם צריכים להבין, אנחנו מדברים על זה שאנחנו רוצים להפסיק את פעילות המתדון כי יש שלושה כאלו מרכזים בעיר וכולם מסכימים אתנו, להפסיק את פעולת המתדון.

רובי זלוף: עכשיו הולכים לחתום על הסכם עד שנת 2024 בנקודה של רחוב הרכבת.

רובי זלוף: זה פשוט חלם.

רובי זלוף: אי אפשר יהיה להמשיך להתמודד עם העניין הזה.

רובי זלוף: - - -

מיכל (מיקי) חיימוביץ': אתה יודע מה, רגע.

מיכל (מיקי) חיימוביץ': רובי סליחה רגע שאני מפסיקה אותך.

מיכל (מיקי) חיימוביץ': בוא נעשה את זה יעיל.

מיכל (מיקי) חיימוביץ': הגברת פאולה הצטרפה אלינו ממשרד הבריאות?

כץ מרדכי צבי: גם נפגשנו איתה לפני שנה.

כץ מרדכי צבי: שנה עברה ועוד לא מצאו מקום חלופי.

מיכל (מיקי) חיימוביץ': שלום לך גברתי.

מיכל (מיקי) חיימוביץ': תראי, אנחנו מדברים פה עם כל כך הרבה גורמים וכולם פה מפנים את האצבע באמת לסוגיה שיכולה לעשות שינוי משמעותי, זה אותן תחנות של חלוקת אדולן או מתדון, של תחליף הסמים.

מיכל (מיקי) חיימוביץ': אין שום ספק, וזה ברור לכולם כשמש בצהריים שהעובדה שאתם מתעקשים לשים את התחנות שם גורמת להידרדרות הנמשכת של השכונה הזאת.

מיכל (מיקי) חיימוביץ': אני רוצה להבין ממך איך באמת.

מיכל (מיקי) חיימוביץ': עכשיו אנחנו מתבשרים על כך שאתם עומדים לחתום על הסכם שבעצם אנחנו עד 2024 התחנה הזאת תמשיך להיות שם.

מיכל (מיקי) חיימוביץ': אז אני רוצה לשאול אותך למה.

פאולה רושקה: טוב, קודם כל שלום לכולם.

פאולה רושקה: אני רוצה לומר שלא מדובר בתחנת תחליפי סם, ולא אדולן, כבר לא קיים בעולם האדולן, קוראים לו מתדון, וחוץ מזה יש תרופות חדשות.

מיכל (מיקי) חיימוביץ': באמת תודה.

עידן רול: באמת חשובה מאוד ההבחנה פה.

פאולה רושקה: אוקי, כמו זריקות ועוד דברים חדשים.

פאולה רושקה: קודם כול מדובר באנשים שהם חולים כרוניים ובגלל שהם בטיפול דווקא לא עוסקים או פחות עוסקים נגיד את זה ככה בפעילות עבריינית.

פאולה רושקה: כבר הרבה זמן יש אצבע מאשימה עלינו כאשר הרבה מאוד מהאנשים שגורמים להטרדה זה דווקא לא המטופלים שהם בתוך המרכז והולכים הביתה אלא דיירי הרחוב שמסתובבים או פשיעה שמגיעים בשביל לעשות סחר סמים באזור.

מיכל (מיקי) חיימוביץ': אני אבקש ממך לא לזרוק את האשמה על דברים אחרים.

מיכל (מיקי) חיימוביץ': זאת בעיה וזאת בעיה, בואי נתעסק עכשיו בבעיה שקרואים לה תחנה לחלוקת מתדון, בלב שכונת מגורים.

מיכל (מיקי) חיימוביץ': בואי נתעסק בבעיה הזאת.

עידן רול: לא אמרנו שלא צריך תחנות מתדון גברתי, אבל בלב שכונת מגורים יש לזה השלכות היקפיות על הסחר בסמים בשכונה ועל תושבי השכונה.

עידן רול: אני לא חושב שאפשר להתנות או להתווכח על העובדה הזאת כאקסיומה לדיון הזה.

מיכל (מיקי) חיימוביץ': במיוחד שאנחנו מדברים על שכונה שהיא מוחלשת.

מיכל (מיקי) חיימוביץ': אנחנו צריכים לעזור לה, לא לפגוע בה יותר.

מיכל (מיקי) חיימוביץ': צריך להבין את זה, ועצם ההתעקשות שלכם להשאיר את התחנה הזאת, עוד שנים שם, לא תיתן שום אפשרות לשקם את השכונה הזאת.

מיכל (מיקי) חיימוביץ': אני שואלת האם שקלתם מיקום אחר שלא בלב שכונת מגורים מתחת לבתים?

כץ מרדכי צבי: פאולה אנחנו נפגשנו לפני שנה.

כץ מרדכי צבי: שנה שלמה עברה ולא הצלחתם, משרד הבריאות, למצוא מקום אחד להעביר את התחנה הזאת.

כץ מרדכי צבי: שנה שלמה עברה.

פאולה רושקה: אני אמרתי לכם גם לפני שנה כשנפגשנו ביחד מיוזמתי דווקא.

פאולה רושקה: מציאת הפתרון אחר קודם כל היא קשה מאוד.

פאולה רושקה: לקח לנו אולי כמעט 10 שנים להעביר תחנה שהייתה ביפו לרחוב המהגר, בגלל שאנחנו מדינה, אנחנו יכולים להיעזר רק בדיוק הממשלתי וכל ראשי העיר מסביב לא כל כך עזרו לנו להעביר.

פאולה רושקה: קודם כול זו לא תחנה, זה מרכז רפואי, אבל נעזוב את זה.

כץ מרדכי צבי: שמוכרים שם סמים גברת רושקה.

מיכל (מיקי) חיימוביץ': מוטי, אני מבקשת.

פאולה רושקה: לא.

פאולה רושקה: זה לא שאנחנו לא רוצים.

פאולה רושקה: אני רוצה להגיד שגם במהלך השנה הזאת אנחנו נפגשנו גם עם הנציגים של הרשות שמנסים לעזור לנו מול השלטון המקומי, גם עם ראש עיר חולון, גם עם ראש העיר של ראשון וגם עם לוד, לנסות להקים לפחות שלוחות לתושבים שהם לא מתל אביב.

מיכל (מיקי) חיימוביץ': אז איתם זה לא מסתדר אז יאללה תל אביב?

מיכל (מיקי) חיימוביץ': קדימה שתשרת את כול גוש דן בחלוקת מתדון.

מיכל (מיקי) חיימוביץ': למה לא?

פאולה רושקה: קודם על עוד פעם אני אומרת, זה לא חולקת מתדון, זה טיפול.

מיכל (מיקי) חיימוביץ': נו באמת.

מיכל (מיקי) חיימוביץ': את מוכנה להפסיק להתייחס לניואנסים האלה.

עידן רול: את מוכנה להתמקד?

עידן רול: באמת, זה קצת חוסר כבוד, אנחנו יודעים על מה אנחנו מדברים.

עידן רול: זה שאלות קונקרטיות.

מיכל (מיקי) חיימוביץ': זו מכבסת מילים.

מיכל (מיקי) חיימוביץ': את מעסקת בסמנטיקה, אנחנו לא מתעסקים בסמנטיקה.

מיכל (מיקי) חיימוביץ': אנחנו מתייחסים פה בנושא המהותי.

מיכל (מיקי) חיימוביץ': המהותי זאת הבעיה של המיקום של התחנה הזאת.

מיכל (מיקי) חיימוביץ': רובי זלוף, אתה שומע אותה אומרת פנינו לחולון, פנינו לזה פנינו לפה, הם לא מוכנים.

מיכל (מיקי) חיימוביץ': יפה, למה אתם מוכנים?

פאולה רושקה: זה היה מזמן הסיפור הזה.

פאולה רושקה: זה לא מהיום.

פאולה רושקה: המרכז הזה קיים הרבה שנים שם.

כץ מרדכי צבי: השכונה משתנה.

כץ מרדכי צבי: גרים שם אלפי אנשים שלא רוצים.

כץ מרדכי צבי: כשאני מוציא את הילדים שלי בבוקר אני לא רוצה לראות אנשים מזריקים ברחוב.

פאולה רושקה: אבל אנשים מזריקים ברחוב זה לא שלנו.

כץ מרדכי צבי: אני לא רוצה שכל הנרקומנים של כול גוש דן יבואו לשכונה שלי לקבל את תחליף הסם.

כץ מרדכי צבי: שיעברו ליד השכונה שלך, שיבואו אליך איפה אתה גרה?

מיכל (מיקי) חיימוביץ': אם יש אנשים שמשתמשים במתדון בחולון, הם צריכים שתהיה להם תחנה בחולון.

מיכל (מיקי) חיימוביץ': אם יש אנשים שמשתמשים במתדון בלוד הם צריכים תחנה בלוד.

מיכל (מיקי) חיימוביץ': התחנה בתל אביב צריכה לשרת רק את המעט שיש בתל אביב, אולי יש הרבה אבל לא משנה.

מיכל (מיקי) חיימוביץ': לא יכול להיות שתל אביב משרתת את כל מטרופולין גוש דן והכל מתנקז לשכונה הזאת.

פאולה רושקה: אני מסכימה אתך והלוואי שראשי העיר הסמוכים יעזרו לנו.

מיכל (מיקי) חיימוביץ': רובי זלוף אתה מוכן להפסיק לעזור לה?

מיכל (מיקי) חיימוביץ': כי אני לא מבינה את זה.

מיכל (מיקי) חיימוביץ': אני לא מבינה, הם לא עוזרים לה, אתם עוזרים לה, מה סיפור פה?

גדי טונס: אני הבנתי שהם דיברו עם וולפסון ואסף הרופא ויש התעניינות מיאיר - - -

מיכל (מיקי) חיימוביץ': רק שנייה.

מיכל (מיקי) חיימוביץ': כן בבקשה רובי זלוף.

רובי זלוף: אנחנו המלצנו לעשות את זה באסף הרופא, יש מקום שם, משרד הבריאות מכיר את העניין.

רובי זלוף: אנחנו משרתים 100% מהציבור של גוש דן.

רובי זלוף: נשרת 50% על שתי תחנות שקיימות אצלנו והתחנה השלישית תפעל באסף הרופא ליד בית החולים.

רובי זלוף: מקום טוב, לא מפריע לאף אחד.

רובי זלוף: למה הכול צריך להתרכז בתל אביב, הגיע הזמן להבין את הסוגיה הזאת והגיע הזמן לפעול.

רובי זלוף: אתמול הוצאנו שוב מכתב למנכ"ל משרד הבריאות, בקשנו ממנו שלא יחתנו עד 2024, זה מייצר בעיה קשה מאוד לתושבים, ולנו כגורמי אכיפה ולנו גרומים עירוניים וכל מה שאתם רואים.

רובי זלוף: הגיע הזמן להבין המקום הזה צריך לעבור למקום אחר.

עידן רול: רובי, עצתי אליך היא לסגור את התחנה או המרכז הטיפולי ולתת לגברת פאולה להתמודד עם מציאות בה אי אפשר לקיים את התחנה הזאת והיא תצטרך למצוא מקום אחר, כי כנראה בלהמתין שזה יקרה למשרד הבריאות זה לא יקרה.

פאולה רושקה: אתם רוצים לפגוע באנשים.

מיכל (מיקי) חיימוביץ': אנחנו לא רוצים לפגוע באנשים, אנחנו רוצים לעזור לאנשים.

כץ מרדכי צבי: אולי את פוגעת בנו.

כץ מרדכי צבי: את פוגעת בנו התושבים שאת מאפשרת את הקיום של המקום הזה ליד תושבים.

כץ מרדכי צבי: האם בשכונת מגורים ראוי שתהיה תחנת מתדון.

כץ מרדכי צבי: אני שואל אותך שאלה גברת רושקה.

מיכל (מיקי) חיימוביץ': מוטי בבקשה.

מיכל (מיקי) חיימוביץ': אי אפשר, תנו להם לדבר, עידן, סליחה.

מיכל (מיקי) חיימוביץ': כן בבקשה גברת פאולה.

פאולה רושקה: קל מאוד להגיד אני פוגעת בכם.

פאולה רושקה: התחנה הזאת קיימת הרבה שנים, ודווקא אתם אומרים אנשים שמזריקים ברחוב, זה לא מטופלים שלנו.

פאולה רושקה: כל הזמן קל מאוד להאשים אותנו כי אנחנו שם.

פאולה רושקה: תדעו, אנחנו לא נהיה שם, יהיו את כל דיירי הרחוב האלה שמזריקים.

פאולה רושקה: זה לא מטופלים שלנו.

פאולה רושקה: אתם פשוט מאוד שמים אצבע תמיד עלינו.

פאולה רושקה: אנחנו מקבלים אותם אצלנו לטיפול.

פאולה רושקה: - - -

מיכל (מיקי) חיימוביץ': אני רוצה להסביר לך משהו.

מיכל (מיקי) חיימוביץ': זה שאת אומרת שאם אנחנו לא נטפל בבעיה אחת אז אנחנו נשאר עם בעיה אחרת, זה לא הפתרון.

מיכל (מיקי) חיימוביץ': הפתרון הוא לטפל בכל הבעיות, כלומר אנחנו גם צריכים לטפל בבעיה של התחנה וגם בבעיה של דיירי הרחוב, וגם בבעיה של המזריקים ברחוב וגם בזנות וגם בסמים.

מיכל (מיקי) חיימוביץ': יש לנו מלא בעיות, אבל אנחנו כרגע מדברים אתך על בעיה אחת ואנחנו רואים אותך כסמכות האחראית ומי שיכולה לטפל בבעיה הזאת.

מיכל (מיקי) חיימוביץ': אומרים לך פה שיש לך אפשרות לעשות את זה באסף הרופא, אז אני רוצה לשמוע ממך תשובה, למה אתם לא עושים את זה באסף הרופא?

פאולה רושקה: קודם כול זו לא החלטה שלי לעשות את זה באסף הרופא, יש פה בוחן בתוך המשרד, העניין הזה נמצא בשולחן הדיונים עם המנכ"ל, אנחנו נבדוק וניתן תשובה.

פאולה רושקה: אני מוכנה לבדוק מול המנכ"ל מה הוא אומר על אסף הרופא.

פאולה רושקה: אנחנו ביקשנו דווקא שזה יהיה בקהילה במוקמות אחרים, רחוקים מהתושבים.

פאולה רושקה: זאת אומרת במוקמות של תעשיה, שלא יפריעו.

מיכל (מיקי) חיימוביץ': תראי, אני באמת לא מתכוונת להתווכח אתך על איפה.

מיכל (מיקי) חיימוביץ': אני רק אומרת לך שהגיע הזמן אחרי כל כך הרבה שנים, ובאמת השכונה הזאת, היא שכונה שיותר ויותר אנשים עוברים לגור שמה, זה לא יכול להמשך ככה.

מיכל (מיקי) חיימוביץ': זה שאת אומרת, אם תפתור את זה תהיה בעיה אחרת, צריך לפתור גם הבעיה האחרת, זה לא תירוץ, ואנחנו צריכים לפתור את הבעיה הזאת קודם, ואחרי זה נפטור גם את הבעיות האחרות.

מיכל (מיקי) חיימוביץ': הדבר הזה לפתחך, הדבר הזה אצלך.

מיכל (מיקי) חיימוביץ': אני מבקשת ממך והוועדה הזאת מבקשת ממך בתוך חודש לקבל תשובה, איפה נבדוק אלטרנטיבות אחרות לאותה תחנת מתדון של שכונת נווה שאנן.

מיכל (מיקי) חיימוביץ': תודה רבה נעבור לנושא הבא.

מיכל (מיקי) חיימוביץ': רובי זלוף, אנחנו חוזרים אליך.

רובי זלוף: הנושא של התחנה המרכזית, המעבר של התחנה המרכזית.

רובי זלוף: אני רק אתייחס בנקודה הזו, אנחנו גם התחלנו הליך עם משרד התחבורה.

רובי זלוף: התושבים בקיעים בזה ויודעים בדיוק מה קורה.

רובי זלוף: אנחנו מנסים גם להקצות שטחים משלנו בשביל למצוא פתרונות.

רובי זלוף: אנחנו מקווים מאוד שנגיע לאיזשהו פתרון מהיר שיוכל לחלץ את הסיפור הזה, גם אם הוא זמני, אבל עד שיהיה פתרון קבע.

רובי זלוף: יש דיונים אינטנסיביים מול משרד התחבורה כרגע.

רובי זלוף: אני שמח לדעת שבאמת זז משהו בעניין, גם מול משרד התחבורה, יש פה הבנה.

רובי זלוף: סה"כ הם צריכים לאפשר את זה.

מיכל (מיקי) חיימוביץ': יש גם סוף סוף עמדה של המשרד להגנת הסביבה בעניין.

רובי זלוף: אני יכול לבשר שאכן קורה משהו בעניין הזה.

רובי זלוף: אם יהיה משהו יותר משמעותי נוכל כמובן לדווח.

מיכל (מיקי) חיימוביץ': טוב, עכשיו בואו נדבר על שירותי הרווחה.

עידן רול: מה לוחות הזמנים של זה?

עידן רול: זה נושא הרי שנידון כבר 20 שנה.

מיכל (מיקי) חיימוביץ': מה?

מיכל (מיקי) חיימוביץ': הסיפור של התחנה המרכזית?

עידן רול: מה הלוחות זמנים אפילו לקבלת החלטה?

עידן רול: אני לא אומר לפנות אותה, אבל איפה זה עומד.

רובי זלוף: אתם צריכים להזמין ממשרד התחבורה כדי שיגידו לכם על הדברים האלו.

מיכל (מיקי) חיימוביץ': סליחה, אני רוצה רק רגע לפני שנעבור לסוגיה של תחנה מרכזית, אני רוצה את שירותי הרווחה.

מיכל (מיקי) חיימוביץ': יש לנו את מנהלת שירותי הרווחה.

מיכל (מיקי) חיימוביץ': טוב, אנחנו רוצים לקבל מכם, אם אפשר אנחנו נשמח לקבל מכם איזושהי סקירה.

מיכל (מיקי) חיימוביץ': תראו, ברור לנו לחלוטין שאנחנו יכולים לבוא אל המשטרה בטענות, ויש טענות, יכולה להיות ביקורת ויכול להיות שהם באמת גם עושים עבודה מצוינת וחשובה וטובה.

מיכל (מיקי) חיימוביץ': אבל, זה ברור לנו לחלוטין שאי אפשר לעשות עבודה כזאת בלי עבודה של שיקום ובלי עבודה של באמת למצוא לאנשים האלה פתרון, לנשים שעוסקות בזנות, לדיירי הרחוב, למשתמשים בסמים והדבר הזה הוא לפתחכם, זה התפקיד שלכם, זאת האחראיות שלכם.

מיכל (מיקי) חיימוביץ': אז אני רוצה להבין מה עיריית תל אביב עושה ביום יום, ואני יודעת שמאז הקורונה המצב רק הולך ומחמיר.

מיכל (מיקי) חיימוביץ': אנחנו רואים את זה לא רק בשכונת נווה שאנן, זה כבר פושט בכל העיר הסוגיה הזאת של דיירי רחוב.

מיכל (מיקי) חיימוביץ': זאת הופכת להיות באמת בעיה קשה בתל אביב, אז אני רוצה להבין מה התכניות שלכם בשנה הקרובה לגבי נווה שאנן, ותוך כמה זמן אנחנו יכולים לראות איזשהו שינוי משמעותי שם.

מיכל (מיקי) חיימוביץ': מי מכם רוצה להתחיל?

שרון בלום מלמד: בוקר טוב.

שרון בלום מלמד: אני אתייחס לשלוש אוכלוסיות שנמצאות באזור הזה ושמטופלות על ידינו.

שרון בלום מלמד: אוכלוסייה אחת היא אוכלוסיית דיירי הרחוב, השנייה היא שוהי הרחוב, אותם אנשים שבאים להשתמש אבל יש להם מקום מגורים והם חוזרים בלילה לישון, הרבה פעמים בעיר אחרת.

שרון בלום מלמד: האוכלוסייה השלישית שנמצאת באזור זה נשים בזנות, בין אם בדירות ובין אם בזנות רחוב.

שרון בלום מלמד: מבחינת דיירי הרחוב יש קודם כול עליה בחמש השנים האחרונות של 60% ממספר דיירי הרחוב בעיר, בוודאי באזור הזה, שמתוך דיירי הרחוב הכרוניים, מתוך 117 דיירי רחוב כרוניים במצבים הקשים ביותר 80 מהם נמצאים באזור הזה.

שרון בלום מלמד: הפתרון לטיפול בדיירי רחוב הוא כמו שמוטי הזכיר, הוא דיור תחילה, האוסינג פירסט.

שרון בלום מלמד: הפתרונות שיש היום, השלטרינג וכל הפתרונות האחרים הם לא פתרונות שמייצרים שינוי מהותי.

שרון בלום מלמד: אני אגיד במילה אחרת הוא פתרון שמייצר אולי מייק-אפ, אבל גם זול, לא מספיק טוב.

שרון בלום מלמד: לכן, צריך ללכת למודל של דיור תחילה, זה הפתרון היחיד שמייצר שינוי אמתי.

מיכל (מיקי) חיימוביץ': איפה זה עומד?

שרון בלום מלמד: אני אסביר.

שרון בלום מלמד: למדנו טוב טוב את המודל הזה.

שרון בלום מלמד: יישמנו שולחן עגול והצגנו את המודל הזה לארבעה משרדי ממשלה בחודשים האחרונים.

שרון בלום מלמד: למשרד השיכון והבינוי, למשרד הרווחה שהוא שותף שלנו והוא הרגולטור שלנו והוא מתווה את דרכי הטיפול, את התורה המקצועית שחייבים חייבים לשנות אותה.

שרון בלום מלמד: למשרד לשיווין חברתי, לביטוח לאומי ולמשרד הבריאות.

שרון בלום מלמד: כולם חייבים להיות שותפים לפתרון הזה ביחד עם עיריית תל אביב.

שרון בלום מלמד: אני גם אגיד ש-40% מדיירי הרחוב בארץ בסוף נמצאים בתל אביב.

שרון בלום מלמד: זו לא בעיה רק של תל אביב צריך להבין, ולכן אנחנו חייבים את משרדי הממשלה אתנו.

שרון בלום מלמד: עד שייושם הפתרון הזה, ואנחנו בונים אותו ועושים כל מה שאפשר מבחינתנו בכדי ליישם אותו, ועיריית תל אביב בפנים לחלוטין, היחידה לדיירי רחוב היום בעיר מונה בסה"כ שבעה וחצי תקנים של עובדים סוציאליים, שלושה מתוכם במימון עירוני מלא.

שרון בלום מלמד: זאת אומרת, גם הסיורים שאנחנו עושים כל יום, מחמש בבוקר עד אחת עשרה בלילה וכונני רווחה נוספים שנמצאים עשרים וארבע שעות שנותנים טיפול.

שרון בלום מלמד: התושבים אתנו ורואים סיורים ופוגשים אותנו.

שרון בלום מלמד: זה לא יביא את הפתרון המהותי.

שרון בלום מלמד: הדבר השני הוא הסיפור של הסמים ברחוב.

שרון בלום מלמד: אני לא יכולה להתחרות במנת סם שעולה 20 שקלים.

שרון בלום מלמד: נייס-גאי עולה, אני נותנת שני בקבוקי מים וזה סיפור אמתי, אני באה לאזור, אני נותנת שני בקבוקי מים והוא חוזר חמש דקות אחרי זה עם מנת סם.

שרון בלום מלמד: זה המצב, זה מה שקורה היום.

שרון בלום מלמד: ככל שאני אעשה מאמצים ואשים עובדים, העבודה חייבת להיות עבודה משולבת של משטרה, אכיפה וגורמי טיפול.

שרון בלום מלמד: רק בין החודשים דצמבר למרץ הפנינו לגמילה מהאזור הזה 115 אנשים, נשים וגברים, דיירי רחוב ונשים בזנות.

שרון בלום מלמד: אבל, שהסמים זולים ונמצאים ברחוב, ושמרפאת המתדון נמצאת וסוחפת אליה אנשים שעוסקים לפעמים גם בסחר מסביב ומרביתם בכלל לא תושבי תל אביב.

מיכל (מיקי) חיימוביץ': אני מקווה שפאולה עוד שומעת אותנו, נציגת משרד הבריאות שטענה שזה מרכז טיפולי רפואי.

שרון בלום מלמד: קודם כל יש שם תחליפי סם, וכן זה מרכז טיפולי רפואי, אבל עדיין לא כול מי שמטופל שם מיוצב רק על תחליפי סם, ואנחנו גם יודעים את זה.

שרון בלום מלמד: יש סחר מסביב.

מיכל (מיקי) חיימוביץ': לגבי הנושא של הסמים, אותם נייס-גאי וכל הדברים האלה, המשטרה בכלל אוכפת את הדברים האלה?

כץ מרדכי צבי: לא התשובה היא לא.

שרון בלום מלמד: אני לא אכנס לפקודת הסמים ואיך סם משתנה מרגע לרגע, אבל בסופו של דבר ואני אגיד עוד דבר לגבי שימוש בסמים, יש הרבה מאוד שוהי רחוב באזור הזה.

שרון בלום מלמד: משמשים שבאים להשתמש ובסוף חוזרים הביתה.

שרון בלום מלמד: אנחנו נמצאים שם עם הסוחרים ורואים את הסחר בעיניים.

שרון בלום מלמד: כשאני באה והסוחר נמצא ליד אותה אישה מכורה, שזה כאב לב לראות את זה כי בסוף זה צלם אנוש, והיא נמצאת שם והיא אומרת לי, שרון תלכי, כי הסוחר נמצא פה.

שרון בלום מלמד: אני אחזור על מה שאמרתי, כשאני נמצאת ליד הסוחר שנמצא ליד אותה אישה בזנות או ליד אותו משתמש, אני לא יכולה להתחרות בהם, ואנחנו מגיעים לשם בחמש בבוקר לא סתם, כי זה רגע האמת של אותם אנשים ונשים אחרי לילה שכולו טראומה אחרי טראומה אחרי טראומה.

מיכל (מיקי) חיימוביץ': את רואה נוכחות משטרתית שם בכל שעות היום והלילה?

שרון בלום מלמד: אנחנו עובדים בשיתוף פעולה עם המשטרה, אנחנו בכוונה לא נכנסים לסיורים משותפים, כי אני לא יכולה לבוא עם המשטרה יד ביד.

שרון בלום מלמד: אבל צריך נוכחות מוגברת יותר, וצריך לתת תקנים גם לעוד עובדים סוציאליים שיתנו שירות.

שרון בלום מלמד: כל יחידת הטיפול בנפגעי סמים, אני שמה רגע את הזנות בצד, אבל בכל דרום העיר ויחד ביחד מונה ארבעה וחצי תקנים של עובדים סוציאליים שנותנים שירות גם ליפו וגם לאזור הזה.

כץ מרדכי צבי: וכמה נרקומנים?

כץ מרדכי צבי: תשאלי כמה נרקומנים יש?

כץ מרדכי צבי: תשאלי באמת.

שרון בלום מלמד: מוטי, תעשה הבחנה בין כמה מטופלים אצלי לבין מה הפוטנציאל.

שרון בלום מלמד: צריך לעשות הבחנה בין מי שמגיע אלי, ואני יודעת לגיד - - -

מיכל (מיקי) חיימוביץ': מי קובע את מספר התקנים?

מיכל (מיקי) חיימוביץ': משרד הרווחה?

שרון בלום מלמד: כן, בוודאי.

שרון בלום מלמד: שוב אני אומרת שיש תוספת של עיריית תל אביב.

גדי טונס: אלין אלול הסמנכ"ל של משרד הרווחה נמצאת על השיחה, והם נתנו להם 18 תקנים, והשאלה שלי לשרון זה עם יש 18 תקנים והמצב חמור בדרום תל אביב, למה לא לשים שם יותר תקנים מה-18?

שרון בלום מלמד: קודם כול יש צרכים נוספים בעיר הזאת ודרום תל אביב ויפו זוכים תמיד לעדיפות אצלנו בחלוקת התקנים.

גדי טונס: ארבעה לא נשמע עדיפות.

שרון בלום מלמד: בואו נשים את כל תמונת - - -

גדי טונס: ברמת אביב לא צריכים.

שרון בלום מלמד: מה?

גדי טונס: ברמת אביב צריכים פחות.

גדי טונס: אי אפשר לחלק שווה ושווה.

שרון בלום מלמד: אין פה תחרות עם רמת אביב, אני יודעת להגיד בדיוק כמה יש לי בדרום, כמה יש לי במזרח וכמה יש לי ביפו.

מיכל (מיקי) חיימוביץ': תראי, אבסולוטית ארבעה וחצי נשמע לי ממש ממש מעט.

שרון בלום מלמד: רק שניה.

שרון בלום מלמד: צריך לזכור, שחלק ממי שבא להשתמש בדרום העיר או בנווה שאנן חוזר לגור אחר כך באזורים אחרים של העיר והרבה פעמים מחוץ לעיר.

שרון בלום מלמד: אז חלוקת המשרות תמיד נותנת עדיפות לדרום העיר.

מיכל (מיקי) חיימוביץ': אבל בגלל זה, זה ברור, כיוון שאנחנו מדברים פה וכולנו מבינים כבר שהשכונה הזאת היא פשוט אבן שואבת לכל הדברים האלה שמגיעים אליה.

מיכל (מיקי) חיימוביץ': אז, שם צריך להיות עיקר העבודה, גם של המשטרה, גם של שירותי הרווחה, אם אנחנו רוצים לעשות שם איזשהו שינוי.

מיכל (מיקי) חיימוביץ': כי הכול מתנקז שם, רואים את זה בעניים.

רובי זלוף: אני חייב רגע להוסיף מילה.

רובי זלוף: תראו, קודם כול גם יחד סלע שלנו וגם יחידה הפיקוח וגם יש לנו מערכת מבט של מצלמות.

מיכל (מיקי) חיימוביץ': אבל ליחידת סלע אין סמכויות.

מיכל (מיקי) חיימוביץ': אין סמכויות ליחידת סלע.

רובי זלוף: לא, זו טעות.

מיכל (מיקי) חיימוביץ': למה?

מיכל (מיקי) חיימוביץ': הם יכולים לעצור?

רובי זלוף: זו אמירה לא נכונה.

מיכל (מיקי) חיימוביץ': אז תסביר לי.

רובי זלוף: רגע, אבל מה שאני רוצה לומר זה בסוף יש פה השקעה גדולה מאוד של אכיפה, וזה לא יעזור.

רובי זלוף: למה?

רובי זלוף: אתם צריכים להבין, ברגע שלא נעצור את הספקת הסם לנווה שאנן וברגע שלא נטפל בבעיה, לא בסימפטומים, בבעיה, לא נצליח לפתור את העניין והאמינו לי אני מדבר מניסיון רב.

רובי זלוף: לא נצליח לפתור את העניין, צריך לשתק את העברת הסם לנווה שאנן, צריך לפעול ביד קשה גם עם הגורמים המשפטיים כדי שלא ישחררו אנשים.

רובי זלוף: צריך פה לראות איך מפרקים את נושא התחנה של המתדון ברכבת.

רובי זלוף: אם ואנחנו, אני מודע לכם חד משמעית, אנחנו נשקיע ונשקיע יותר בתלום הטיפולי, בתחומים נוספים שאפשר לטפל בהם אנחנו נעשה את זה.

רובי זלוף: עם כל הכבוד המספר שנותן משרד הרווחה פה, אנחנו מקבלים, זה נכון, וגם אנחנו מנסים להשתמש בזה בצורה נכונה.

רובי זלוף: יש לנו את יפו, יש לנו את השכונות הנוספות בדרות, אבל בסוף צריך להבין, אם נמשיך נדבר והסם יגיע למשולש נווה שאנן, לא נצליח לפתור את הבעיה.

רובי זלוף: נטפל בסימפטום.

רובי זלוף: זה לא יעזור, זה צריך למגר.

עידן רול: רובי, אנחנו מנסים לעזור לכם אבל לפחות לתחושתי יש קצת ניסיון להגן על המצב הקיים.

עידן רול: בואו תגידו מה צריך.

עידן רול: אין מספיק אכיפה משטרתית אז תגידו את זה.

רובי זלוף: הסברנו.

מיכל (מיקי) חיימוביץ': בגלל שהוא דיבר עכשיו על ההגעה של הסם אני רוצה לשאול, אז תנו לי רגע לחזור לשרעבי, לראש מדור מבצעים של המשטרה.

עידן רול: אין ספק שאתם עושים הרבה.

עידן רול: המטרה היא לייצר חיבור מול הרשויות ולאפשר לעשות יותר.

שרון שירזני: אני לא יכולה להתחרות במנת סם, שום טיפול שאני אציע, ולא משנה מתי אני אהיה שם, לא מתחרה במנת סם שעולה 20 או 30 או 40 שקלים, זה שני בקבוקי מים.

עידן רול: אני מבין את זה אבל שרון, המטרה שלנו זה לעזור לך.

מיכל (מיקי) חיימוביץ': עידן, שנייה.

שרון שירזני: עידן רגע.

שרון שירזני: אני בתוקפה הזאת מחלקת מעילים וכפפות בחמש בבוקר.

שרון שירזני: הם מוכרים את זה אחרי דקה למנת סם.

שרון שירזני: את השמיכות שאני נותנת לדיירי הרחוב, הן מומרות ברגע במנת סם, צריך להבין הנוכחות הזאת של הסמים - - -

עידן רול: אנחנו רוצים לעזור בדיוק עם זה, שרון.

מיכל (מיקי) חיימוביץ': עידן, סליחה, אנחנו עוד לא הגענו לתחנה מרכזית.

מיכל (מיקי) חיימוביץ': סגן ניצב צחי שרעבי ובזה אנחנו נסגור את החלק הזה כי אני ממש רוצה לתת לפחות עוד רבע שעה לסוגיה של התחנה המרכזית.

מיכל (מיקי) חיימוביץ': סגן ניצב צחי שרעבי אתה שומע כאן את הדברים שנאמרים, אני מקווה שעקבת אחרי הדיון, מדובר פה מעבר לאכיפה, שאני אומרת לך שוב ואני חוזרת, רק נוכחות מסיבית יום יומית של כוחות ממש בשטח כל הזמן, שזה דבר שנותן את הפרי שלו, אתה בטוח יודע גם בעולם.

מיכל (מיקי) חיימוביץ': פה יש סוגיה גם של הנושא של הסמים, מעבר, זאת אומרת ההגעה של הסמים לשכונה.

מיכל (מיקי) חיימוביץ': מה נעשה בתחום הזה?

מיכל (מיקי) חיימוביץ': זה לא רק לעצור את הסוחר סמים זה לעצור את מי שמביא לו את זה.

צחי שרעבי: צודקת, כי בתקופה האחרונה, בחודשים האחרונים לפחות אנחנו די משקיעים, אמנם זה לא נראה בשכונה עצמה, לא נראה בתפוקות של התחנה עצמה, אבל יש השקעה גם אל מול לוד, רמלה צריך להבין שיש איזה משלוש ברמה הארצית.

צחי שרעבי: זה לא רק דרום תל אביב, יש לוד רמלה, יש את הדרום, יש את הצפון ויש עוד אזורים שמשם זה מגיע.

צחי שרעבי: שיטת הבלון, כשלוחצים במקום אחד זה הולך למקום אחר ולתקופות זה יכול לעבור מכאן ולשם, אז התמונה היא הרבה יותר גדולה ולשמה אנחנו מכוונים.

צחי שרעבי: גם לא תמיד זה נראה בעין.

צחי שרעבי: נאמרה שם איזו מילה על הנייס-גאי ואני חייב להתייחס.

מיכל (מיקי) חיימוביץ': בדיוק, רציתי לשאול אותך על סמי הפיצוציות.

צחי שרעבי: אז אני רק אדייק אתכם, יותר מ-70%, כמעט, 68%, מתום ההליכים וכתבי אישום הם דווקא על הנייס-גאי, דווקא זו פריצת הדרך באה ממש בתחילת 2019 בבית המשפט.

מיכל (מיקי) חיימוביץ': עכשיו אני מבינה למה הם נכנסים לחמישה חודשים.

מיכל (מיקי) חיימוביץ': אז בסוף בגלל שזה נייס-גאי אז הם נכנסים לחמישה חודשים.

צחי שרעבי: לא לא.

צחי שרעבי: הסחר בסמים גם בהרואין, גם בסמים הקשים אני מדבר על אותם חמישה או שישה חודשים, ארבעה וחצי חודשים.

צחי שרעבי: בשני המקרים זה היינו הך.

צחי שרעבי: סחר בסמים וזה באמת מה שהתחיל ב-2019, שהצלחנו ממש למסד את נושא הנייס-גאי, סחר לכל דבר, גם אם הוא עולה חמישים שקל ברחוב, והנגישות שלו כמו ששרון אמרה היא ממש בכל פינת רחוב, תמורת לפעמים גם שני בקבוקי מים.

צחי שרעבי: אז זה נושא הנייס גאי.

צחי שרעבי: ברמה הכללית, הרחבה, אז זה נכון, המיקוד בשנה האחרונה הוא יותר גם אל מול החוץ.

צחי שרעבי: מה נכנס, מה הסחר של הנייס-גאי, מה מנסים להכניס לתוך דרום תל אביב, אבל המיקוד של התחנה כרגע הוא באמת על הסוחרים הפנימיים שזה סוג של מעגל שלם.

צחי שרעבי: חייב לציין את הנקודה הזאת.

מיכל (מיקי) חיימוביץ': אני מבינה.

מיכל (מיקי) חיימוביץ': טוב, יש לנו עוד עשרים דקות ואני רוצה למקד את החלק הבא של הדיון בנושא של התחנה המרכזית.

מיכל (מיקי) חיימוביץ': תודה רבה למשתתפים האלה.

מיכל (מיקי) חיימוביץ': אני ממש מרגישה כמו בתכנית טלוויזיה, סיימנו את הפאנל הזה ואנחנו עוברים לפאנל הבא.

מיכל (מיקי) חיימוביץ': טוב אנחנו עוברים לסוגיה של תחנה מרכזית.

מיכל (מיקי) חיימוביץ': בינתיים אני רוצה לתת לגלעד הלחמי רשות דיבור.

מיכל (מיקי) חיימוביץ': בבקשה.

מיכל (מיקי) חיימוביץ': ואם אתה יכול באמת להתמקד באמת בנושא הזה ולא לחזור על דברים שכבר נאמרו.

גלעד הלחמי: אני אכבד את הבקשה שלך לא לדבר על נושא המסתננים ספציפית, אני רוצה לדבר על ענישה.

גלעד הלחמי: צחי דיבר לפני והוא צודק בהרבה דברים, נווה שאנן זה האזור מהכי משוטרים במדינת ישראל.

גלעד הלחמי: הפשיעה נגרמת בגלל שאין ענישה ופה חשוב לי שהוועדה תתייחס לזה, כי יש תחקיר של תאגיד השידור, ב-2018 50% כמעט מהתיקים שנפתחו בנושא זרים נסגרו.

גלעד הלחמי: לא בגלל שהם לא אשמים, בגלל שבתי המשפט לא קבעו ערבויות גבוהות, לא מחפשים אותם.

גלעד הלחמי: פשוט ויתרו להם ומחקו להם תיקים.

גלעד הלחמי: גם שחרורים, יש לנו בשכונה שתיים, שלוש דקירות בשבוע.

גלעד הלחמי: אנחנו מדברים על נושא המתדון, יש לנו דקירות פה ברחובות, זה יותר חשוב לי מנושא מתדון לא מתדון.

גלעד הלחמי: יש לנו דקירות ברחובות פעמיים שלוש בשבוע.

מיכל (מיקי) חיימוביץ': סגן ניצב שרעבי אמר שיש ירידה משמעותית בתקיפות.

גלעד הלחמי: אנחנו מקבלים נתונים ממד"א, כמעט כל יומיים שלושה יש דיווח על דקירה או על אלימות קשה.

גלעד הלחמי: הבעיה היא מערכת המשפט.

גלעד הלחמי: אם משחררים, אני נותן לך דוגמא משחררים מסתנן שלוש פעמים, שהיה בבית סוהר כבר, והמדינה ביקשה לשים אותו במשמורת כי היא הבינה שהוא מסוכן, ודיינים בבתי דין למשמורת משחררים ויצא על זה אגב תחקיר ב-YNET לפני יומיים שלושה.

גלעד הלחמי: משחררים אותם פעם אחר פעם אחר פעם והם חוזרים ורוצחים.

גלעד הלחמי: גם הנערה סילבנה צגאי שנרצחה פה, המקרה לפני שנה וחצי בשכונת התקווה, האבא החורג שלה שרצח אותה היה עצור גם לפני זה והמדינה ביקשה לשים אותו במשמורת עד שהוא יעזוב מרצון.

גלעד הלחמי: עזבו אתכם גירוש לא גירוש, אנחנו מבקשים את האנשים האלימים, את הפושעים להרחיק או לגרש או לשים במשמורת.

גלעד הלחמי: יש זכות חוקית למדינה - - -

מיכל (מיקי) חיימוביץ': הדברים האלה יש לכם אותם רשומים?

מיכל (מיקי) חיימוביץ': עשיתם סטטיסטיקה כתובה?

גלעד הלחמי: יש תחקיר של כאן

גלעד הלחמי: יש תחקיר של - - -

מיכל (מיקי) חיימוביץ': לא, אל תשלח אותי לראות תחקירים בטלוויזיה.

מיכל (מיקי) חיימוביץ': אני שואלת אותך, האם אתה יכול כארגון שעוסק בנושא הזה, האם אתה יכול להמציא לוועדה סיכום של הדברים?

מיכל (מיקי) חיימוביץ': כלומר, לתת לנו נתונים מספריים או דוגמאות של עבירות שיצאו בקלות או דברים כאלה.

מיכל (מיקי) חיימוביץ': אני אשמח פשוט לראות את הדברים כתובים.

מיכל (מיקי) חיימוביץ': בסדר?

גלעד הלחמי: אני לא גוף תקשורת, יש - - -

מיכל (מיקי) חיימוביץ': אתה לא צריך להיות גוף תקשורת, אתה עמותה שדואגת למה שקורה שם.

מיכל (מיקי) חיימוביץ': אתה אומר, יש נתונים, יש כל הזמן דיווחים, אז מן הסתם אתם אוספים את הדיווחים האלה.

מיכל (מיקי) חיימוביץ': מה שאני מבקשת ממך זה אם אתה יכול להעביר לנו אותם?

גלעד הלחמי: אני אעביר לעידן שיעביר לך את כל החומר שיש לי.

גלעד הלחמי: הבעיה היא שאם אין ענישה מספקת אז בוודאי שאנשים שאין להם הרתעה יחזרו לפשוע.

גלעד הלחמי: גם ככה אני יכול להגיד לך לפעמים, אני לא רוצה להגיד לך מה הם שמים על השוטרים, אבל זה פשוט מצחיק.

גלעד הלחמי: אתה רואה שוטר, לידי היה מסתנן מבלוק שבאנו לשמור על האוטו, והם לא יכולים לעשות להם כלום כי הם יודעים שגם אם הם יעצרו אותם מערכת המשפט תשחרר אותם יום יומיים למחרת.

מיכל (מיקי) חיימוביץ': אנחנו נסתפק בדברים האלה, תודה רבה לך, ואני רוצה לעבור לנושא של התחנה המרכזית.

עידן רול: אני חושב גברתי שאם תבחרי לקיים דיון המשך נוכל להביא את משרד המשפטים ולדבר על סוגית הענישה שעולה פה הרבה.

מיכל (מיקי) חיימוביץ': נכון, בהחלט.

מיכל (מיקי) חיימוביץ': טוב, ממשרד התחברה ראיתי שיש לנו שניים.

מיכל (מיקי) חיימוביץ': ניר משה?

גדי טונס: גברתי, אני יכול לדבר?

מיכל (מיקי) חיימוביץ': אז אני מבקשת שתשמע בבקשה את אחד מהתושבים שבאמת מרכז את הסוגיה הזאת ובקיא בכל הנתונים בריאותיים, תחלואה, זה האיש.

מיכל (מיקי) חיימוביץ': גדי בבקשה.

גדי טונס: אוקי, אז התחנה המרכזית היא אחד המפגעים החומרים ביותר בדרום תל אביב שמעקבים את הפיתוח שלה, והנושא הכי חמור זה בתחנה מרכזית זה זיהום האוויר התחבורתי שמגיע ממנה, שלפי נתוני משרד הסביבה זה הזיהום התחברותי הכי חמוד במדינת ישראל במקום של שכונת מגורים.

גדי טונס: 6,000 אוטובוסים נכנסים ויוצאים ביום מהתחנה, 3,000 לכל כיוון.

גדי טונס: לפי הנתונים שקיבלנו מהמשרד להגנת הסביבה יש חריגה מחוק אוויר נקי, במשך שנים, ב-2019 30% חריגה של חנקן דו חמצני, 50% יותר חריגות של חלקיקים נשימים עדינים ויש עליה של 60% מ-2017 של חלקיקים נשימים.

גדי טונס: המצב רק מחמיר ומחמיר, כשהיינו בסיור עם בכירי משרד התחבורה בתחנה, הם אמרו, כן העלייה בזיהום הזה היא בזכותנו, אנחנו עושים את העבודה שלנו נאמנה, אנחנו מוסיפים נסיעות, אז כן.

גדי טונס: לקחו קרדיט על הזיהום.

גדי טונס: לא רק זה שיש 3,000 נסיעות לכיוון, הם רוצים להגדיל את זה ל5,000 נסיעות לכיוון.

גדי טונס: זאת אומרת, לא מספיק כמה זה חמור זה הולך להיות עוד יותר חמור.

עופר כסיף: זה בנוסף למה שנאמר קודם על האלימות שיש שם.

גדי טונס: כן, וזיהום אוויר זה קשר ישיר לאלימות, מחקרים מוכיחים את זה.

גדי טונס: נתונים שקיבלנו ממשרד הבריאות עקב שאילתה שאת הגשת בזמנו מראים שיש פי שתיים מקרה סרטן ריאה לנפש בשכונות שעוטפות את התחנה המרכזית.

גדי טונס: ביקשנו עוד נתונים מקופת החולים, קיבלנו נתונים מזעזעים של פי שתיים תחלואת לב, ו-55% אחוז יותר תחלואה נשימתית בשכונות נווה שאנן ושפירה.

גדי טונס: פשוט נתונים מזעזעים, זה החיים עצמם.

גדי טונס: היום מי שראה את הכתבה היום בבוקר, התחנה המרכזית אין לה בכלל רישוי עסק, 20 שנה לא מטפלים בספרינקלרים.

גדי טונס: בשריפה הכול יכול להישרף.

מיכל (מיקי) חיימוביץ': כן כן.

מיכל (מיקי) חיימוביץ': זה טרי מהבוקר.

מיכל (מיקי) חיימוביץ': יש כתבה ב-YNET אם אני לא טועה שזו סכנת נפשות מבחינה של כיבוי אש אם חס וחלילה יקרה שם משהו.

גדי טונס: נשאלת השאלה, האם המתקן הזה באמת משרת את הציבור.

גדי טונס: בגלל כל האלימות שתוארה פה קודם נשים חוששות להגיע לתחנה, אז בפועל התחנה מדירה 50% מהאוכלוסייה שלא משרתת אותה.

גדי טונס: אני מכיר נשים שלוקחות אוטובוס עירוני לסובידור, למרות שהתחנה היא מרחק הליכה מהם כדי לקחת משם אוטובוס בין עירוני.

גדי טונס: התחנה גם חוסמת את פיתוח דרום תל אביב דרומה.

גדי טונס: מדי פעם זורקים לנו את פתרון הקסם הזה, אוטובוסים חשמליים, שזה פתרון נפלא, נשמע נהדר על הנייר אבל לא ישים.

גדי טונס: אוטובוסים בין עירוניים לא יכולים להיות חשמליים, אין את הבשלות הטכנולוגית.

גדי טונס: רוב האוטובוסים מהתחנה המרכזית הם בין עירוניים.

גדי טונס: בנוסף יש בארץ 78 אוטובוסים חשמליים בלבד מתוך 11,000 אוטובוסים שצריך לחשמל.

גדי טונס: רק עכשיו יצא מכרז ל-200 אוטובוסים, בקצב הזה זה ייקח 50 שנה.

גדי טונס: לפנות את התחנה לוקח שנתיים שלוש.

מיכל (מיקי) חיימוביץ': טוב, אנחנו נסתפק בזה כי אנחנו רוצים גם תשובות.

גדי טונס: אני רק אומר, הפתרון שאנחנו דורשים זה פינוי מלא של התחנה, לא חלקי, לא רוצים ישרא-בלוף, רוצים אותו עד 2023, מתי שהובטח לנו לפני שנתיים שהוגש בג"ץ ואמרו שהשכירות תהיה לחמש שנים כדי לפניות ועד עכשיו לא נעשה כלום.

גדי טונס: ניר משה נמצא פה אתנו ואני רוצה לדעת מניר משה עם יד על הלב למה אתה לא יכול לפנות את התחנה תוך שלוש שנים כשאנשים חולים ומתים בינתיים.

מיכל (מיקי) חיימוביץ': תודה גדי.

מיכל (מיקי) חיימוביץ': טוב בבקשה ניר משה, אתה שומע את הדברים האלה וכולנו יודעים שבאמת מדובר במפגע, מפגע מכל הבחינות, תחבורתית, סביבתית.

מיכל (מיקי) חיימוביץ': קיבלתם עכשיו גם פנייה מהשרה להגנת הסביבה שבעצם קוראת לכם, למשרד התחבורה, לעשות צוות בין משרדי ולמצוא את הדרך, איך אנחנו סוגרים את המפגע הזה ובאמת משקמים.

מיכל (מיקי) חיימוביץ': אין ספק שזה אחד הדברים שיעזרו בצורה דרמטית לשיקום של דרום תל אביב אז אני אשמח לקבל ממך תשובות איפה הדברים האלה עומדים.

ניר משה: בטח.

ניר משה: אז קודם כול שלום גם לחברי הוועדה ולראשי המטה.

ניר משה: כמו שגדי אמר בתקופה האחרונה אנחנו גם נפגשנו עם כל נציגי המאבק וגם קיימנו סיורים בשטח, כלומר אנחנו בקשר שותף בנושא הזה, בגלל שהנושא נמצא בסדר היום של המשרד בצורה מאוד משמעותית.

ניר משה: אנחנו מכירים את המורכבות ואנחנו פועלים לקדם פתרונות.

ניר משה: עכשיו, הסיפור של התחנה המרכזית אמנם יש לו רובד אנושי, אבל אני מזכיר התחנה המרכזית היא המתקן התחבורתי כרגע מבחינת אוטובוסים, הכי גדול בארץ.

ניר משה: מתוך ה-240 דונם בנויים שם כ-70 דונם, מהם מתקן תחבורה שמשרת עשרות אלפי נוסעים ואלפי נסיעות ביום, ולא רק את הנוסעים הוא משרת.

ניר משה: הוא משרת גם את האוטובוסים, יש היום תחנות תדלוק ומוסך וחנייה מנהלתית שמבוצעת במהלך היום ומתקנים לרווחת הנהג.

ניר משה: כלומר, יש שם המון המון פעילות.

מיכל (מיקי) חיימוביץ': אנחנו יודעים, אוקי ו?

ניר משה: הסיפור התחבורתי הוא סיפור מורכב כי היום בעצם אם אפשר לשים את האצבע על החסם הכי מרכזי בפיתוח התחבורה הציבורית בישראלית ובפרט קווי השירות, סיפור מתקני התשתית לאוטובוסים, כלומר מסופים ושטחים למסופים זה החסם המרכזי.

ניר משה: גם אם מחר בבוקר היו מקצים למשרד התחבורה מיליארדים, הוא לא היה יכול לממש אותם, כי מרבית השטחים התפעוליים בארץ - - -

מיכל (מיקי) חיימוביץ': מה עם שטח המריבה הזה שם בחולון?

מיכל (מיקי) חיימוביץ': זה נפתח כבר?

גדי טונס: העירייה פה אתנו והיא מוכנה לתת שטחים.

ניר משה: אם תיתנו לי אני אתייחס לכול.

ניר משה: אני אשמח שלא תקטעו אותי, סליחה.

ניר משה: בגדול אז הסיפור הזה של שטחים למתקן התשתית הוא הבעיה הכי מרכזית.

ניר משה: אף אחד לא רוצה את זה אצלו ומעבר לזה מרבית השטחים שקיימים היום הם שטחים שנמצאים בסטטוטוריקה לא מתאימה, בלי זכויות בנייה ובקניין של גורמים פרטיים ונמצאים באופן יום יומי בסכנת פינוי.

ניר משה: עכשיו, לגבי הנושא של התחנה המרכזית ואיך משרד התחבורה מטפל בנושא הזה ומה לוחות הזמנים מבחינתנו.

ניר משה: אז, כמו שכולם ומכירים ובטח שמעו, הפתרון ארוך התווך מבחינת משרד התחבורה הוא מע"ר בן צבי.

ניר משה: מע"ר בן צבי מדובר על מתחם תחבורתי משולב שכולל תחנת אלקטרו, כולל תחנת רכבת, קרבה תחנת הרכבת הקלה ונמצא בסמוך לחולון.

ניר משה: זה שטח שקודם תקופה די ארוכה על ידי עיריית תל אביב במסגרת תב"ע של מע"ר בן צבי ולאחרונה הועבר לטיפול נטע ומקודם במסגרת התב"ע של המטרו.

ניר משה: אנחנו מבינים שהפתרון הזה הוא פתרון שייקח לו זמן להבשיל כי הליכי התכנון הם הליכים ארוכים וכי יש הרבה מורכבויות סביב העניין, ולכן אנחנו מבצעים פעולות גם בטווח הבינוני וגם בטווח המידי.

ניר משה: אני אתחיל עם הטווח המידי.

ניר משה: בטווח המידי בתקופה האחרונה, בשנה האחרונה, הוצאו מספר רב של קווים מהתחנה המרכזית למסופי קצה אחרים שנמצאים בעיר תל אביב ולא רק בתל אביב כדי להפחית את הפעילות.

ניר משה: שוב, אני שם פה את הדגש, אנחנו כמשרד התחבורה, מה שנמצא בראש סדר היום שלנו זה הנושא התחבורתי.

ניר משה: אז כמובן שכל מה שעשינו, עשינו מתוך ראיה של תפיסה שירותית לנוסע ובעצם הוצאנו די הרבה פעילות.

ניר משה: הדבר הזה שאנחנו עושים, אנחנו ממשיכים לבצע אותו ונמשיך להפחית את קווי השירות שפועלים בתחנה המרכזית בטווח הקרוב.

מיכל (מיקי) חיימוביץ': אתה יכול להגיד במספרים כמה פחות אוטובוסים נכנסים לשטח התחנה המרכזית בעקבות ההפחתה של הקווים האלה?

ניר משה: כמה מאות נסיעות ביום.

גדי טונס: 150.

גדי טונס: זה רק שני קווים, זה קו חמש וקו 13.

ניר משה: גם קו ארבע.

ניר משה: זה לא נכון.

ניר משה: - - -

מיכל (מיקי) חיימוביץ': גדי סליחה רגע.

ניר משה: זה לא נכון.

ניר משה: גם העברנו למטה המאבק התייחסות מאוד מפורטת לכל הצעה שהם העבירו לנו על קו שהם רוצים שהוא יצא.

ניר משה: העברנו התייחסות מתי הוא אמור לצאת ואם זה אפשרי.

ניר משה: כמה מאות נסיעות כבר יצאו ביום מתוך כמה אלפי נסיעות שמבוצעות סה"כ בתחנה.

ניר משה: זה לא מעט, מדובר על לא מעט אחוזים.

ניר משה: בהמשך אגב לפעילות הזאת שעישנו, אני יכול להגיד שרק השבוע הוצאנו מכתב לחברת נצבא שבעצם מבקש שכבר במועד היציאה הראשון שנקבע בהסכם אנחנו מחזירים את קומה 4 ומפסיקים שם את כל הפעילות התחבורתית שהיום היא משרתת בעיקר קווים עירוניים.

ניר משה: כלומר, אנחנו יודעים להגיד בוודאות מלאה שאנחנו נסיים לפנות את הקווים העירוניים בקומה 4 עד תום פקיעת המועד הראשון, זה 2023.

ניר משה: מה שנשאר בתחנה המרכזית, ואני אדבר בעצם על הטווח הבינוני.

ניר משה: טווח בינוני יכול להיות שנתיים והוא יכול להיות גם חמש שנים, זה הכול תלוי שיתוף פעולה של רשויות מקומיות ורשויות ממשלתיות אחרות.

ניר משה: כדי למצוא שטחים שבעצם אנחנו יכולים להעביר אליהם את האוטובוסים אנחנו מבקשים כמה דברים.

ניר משה: 1' אנחנו מבקשים אופק, כי אנחנו לא רוצים להעביר את האוטובוסים לשטח שאחרי שנתיים נצטרך לפנות אותו.

ניר משה: 2' אנחנו מבקשים שנוכל להקים בשטחים האלה את כל הפונקציות שיש היום בתחנה המרכזית, למשל תחנת תדלוק ושטיפה.

ניר משה: אגב, חניון הלוחמים הוא חניון שלא תואם את הסטטוטוריקה, אין בו זכויות בניה, אין בו אופק וכיום אי אפשר להקים בו תחנת דלק כי יש בריכת מים אבל אני לא אומר שזה לא פתרון שנמצא על הפרק, אפשר כמובן לפתור את כול הבעיות האלה ביחד עם שאר משרדי הממשלה.

גדי טונס: סטטוטוריקה זו פנקסנות, בינתיים אנשים חולים ומתים.

גדי טונס: תעזבו.

מיכל (מיקי) חיימוביץ': גדי אני מבקשת.

ניר משה: כל רגע קוטעים אותי, אני לא חושב שזו דרך לנהל דיון.

ניר משה: אם אתם רוצים להגיד מה שאתם חושבים אז בשמחה אני אמתין.

מיכל (מיקי) חיימוביץ': לא, לא כל רגע קוטעים אותך אבל אני מתנצלת אבל אנחנו ממש בעוד חמש דקות צריכים לסיים את הדיון הזה.

מיכל (מיקי) חיימוביץ': תראה, אני יכולה להגיד לך שבשורה התחתונה אתה בהחלט מפגין בקיאות בחומר ומבין את מה שצריך לעשות אבל אני יכולה להגיד שבתחושה כלומר לפחות שמתקבלת היא שהדברים לא מאוד בוערים למשרד התחבורה, ואני יודעת את זה גם כי זאת הטענה גם של המשרד להגנת הסביבה.

מיכל (מיקי) חיימוביץ': זה נגרר כבר המון שנים.

מיכל (מיקי) חיימוביץ': עיריית תל אביב היא בהחלט גם כן מעוניינת בהוצאה של התחנה המרכזית.

מיכל (מיקי) חיימוביץ': אנחנו לא נצליח למצות את הדיון הזה לנושא של הסוגיה של התחנה המרכזית, ואני מתנצלת על כך בפני מי שהגיע.

מיכל (מיקי) חיימוביץ': אני מתנצלת שאנחנו נסתפק בדברים האלה.

מיכל (מיקי) חיימוביץ': אבל אני בהחלט.

מיכל (מיקי) חיימוביץ': - - -

גדי טונס: אני רק רוצה להגיד שניר זה עליך, זה רק עליך.

גדי טונס: אתה יכול לגרום לזה לפינוי מהיר ואתה יכול לדאוג לזה.

גדי טונס: זה הכל תלוי בך.

גדי טונס: אתה הבן אדם שמקבל את ההחלטה.

מיכל (מיקי) חיימוביץ': אם אתה יכול משפט אחד לסיכום.

גלעד הלחמי: משפט אחד לסיכום, אז כמו שהתחלתי להגיד, בסוף ההתנהלות הזאת שאנחנו מדברים עליה, על טווחי הזמן השונים היא התנהלות שנכנסו אליה בעצם בתקופה האחרונה.

גלעד הלחמי: זה נכון, לפי שנה הייתה קונספציה שמע"ר בן צבי יקום מהר יותר ודברים התשנו מאז, אז משרד התחבורה האיץ את הטיפול בנושא הזה וגם באמת קם אגף חדש, שזה אגף שאני עומד בראשו, שמטפל בסוגית המסופים ועל סדר היום שלנו, אנחנו מייעדים להקים בקרוב מאוד צוות עבודה משותף רחב עם כלל משרדי הממשלה.

גלעד הלחמי: כבר הוקם צוות משותף עם מטה המאבק ועיריית תל אביב, זאת אומרת כבר התקיים מפגש ראשון של צוות כזו.

גלעד הלחמי: בסוגיה הזאת זה מה שיש לי להגיד ואם תרצו נשמח להרחיב בדיונים נוספים.

מיכל (מיקי) חיימוביץ': בסדר גמור נשמח.

מיכל (מיקי) חיימוביץ': ממש אם אפשר מילים קצרות לסיכום, ניתן אולי לעופר ואתה תסכם את האחרון.

עופר כסיף: בתור מי שמציע, אני רוצה באמת במשפט אחד מכל מה שעלה פה בדיון שהוא עדיין לא מציני אותו כפי שאמרת, מן הסתם נמשיך.

עופר כסיף: מדובר פה בעניין שאני הייתי מכנה אותו עניין מעמדי לגמרי.

עופר כסיף: ההזנחה של דרום תל אביב, בין אם זה בהקשר של זיהום האוויר, של התחנה, של האלימות ושל הסמים, זאת הזנחה של אוכלוסיות שבדרך כלל הן אוכלוסיות מוחלשות, של אזור שהוא אזור שהרשויות לא מטפלות בו במשך שנים.

עופר כסיף: אני מציע שהוועדה תקרא בהמלצות לשנה לשינוי דיסקט, שיתחילו להתייחס לאזור הזה כאזור שראוי, זקוק והכרחי לטפל בו טיפול שורש שייתן מענה לכל הבעיות האלה.

עופר כסיף: אנחנו ראינו פה כמה ראשויות שכל אחת זורקת על השנייה את האחראיות ובסופו של דבר מי שמשלם את המחיר זה התושבים.

עופר כסיף: חלאס.

מיכל (מיקי) חיימוביץ': אוקי תודה.

מיכל (מיקי) חיימוביץ': חבר הכנסת עידן רול בבקשה.

עידן רול: שוב תודה על קיום הדיון החשוב הזה.

עידן רול: אני חושב שאם יש סוגיה שהיא מאוד ברורה, תובנה מסוימת זה שיש כל כך הרבה גורמים שונים ורשויות שונות נוגעים באופן יום יומי בתופעה הזאת בשכונות דרום תל אביב.

עידן רול: שטח מצומצם שנוגע להמון גופים.

עידן רול: אני חושב שזה בלתי נמנע והדבר היחידי שיוכל לקדם פה משהו זה הקמה של מִנהלת לנושא דרום תל אביב.

עידן רול: שיהיה גורם, פרויקטור, שבעצם כול יום בודק ושואל, רגע מה התקדם ומה בחנתם במשרד הבריאות כתחנה חלופית ומה בחנתם בתחנה המרכזית ואני חושב שזו המלצה שהייתי שמח שתצא מהוועדה, כי באמת בלי מישהו שיושב יום יום ומתאם בין הגופים האלה אנחנו נמשיך לשמוע זריקת אחראיות והתושבים ימשיכו לסבול.

מיכל (מיקי) חיימוביץ': טוב, תודה רבה לכם.

מיכל (מיקי) חיימוביץ': תראו, באמת שמענו פה רק את הקצה של מה שיש עוד לדבר ולטפל בכל מה שקשור לסוגיה הזאת של מה שקורה בדרום תל אביב.

מיכל (מיקי) חיימוביץ': אני רק אגיד בשני דברים חשובים שאנחנו כבר הוצאנו אותם כזה, אנחנו ביקשנו ממשרד הבריאות להמציא לוועדה, אמרתי חודש נראה לי ונראה לי שהגזמתי קצת, אני רוצה תוך שבועיים, כי באמת הזמנים שלנו פה גם קצובים.

מיכל (מיקי) חיימוביץ': תוך שבועיים אני מבקשת למצות את הבדיקה לגבי הסוגיה שהועלתה כאלטרנטיבה באסף הרופא או לכל מקום אחר.

מיכל (מיקי) חיימוביץ': ברור שבניגוד לדעת נציגת משרד הבריאות הסוגיה הזאת היא אקוטית ונדרש טיפול שלה מיידי, וזה אחד הדברים הראשונים שצריכים לטפל בהם.

מיכל (מיקי) חיימוביץ': בכלל כל סוגית הסמים.

מיכל (מיקי) חיימוביץ': הבנו את הסוגיה והקושי של הענישה הקלה ושל האכיפה הלא מספקת לפי לדעתי.

מיכל (מיקי) חיימוביץ': אנחנו גם נתעסק בסוגיה הזאת של הענישה המקלה, ואני חושבת גם שלגבי התחנה המרכזית בהחלט נשמח לקיים דיון שבו נדון באמת בחלופות ובהתקדמות של המשרד בטיפול בנושא הזה.

מיכל (מיקי) חיימוביץ': בגלל שאני ממש ממש חייבת לסיים אנחנו נוציא סיכום מסודר וזה יועבר אליכם כמובן, אל כל מי שנכח.

מיכל (מיקי) חיימוביץ': אני רוצה להודות לכם שבאתם באופן אישי לכאן, ולכם חברי הכנסת על הנוכחות ועל הדברים שאמרתם ולעידן על היוזמה.

מיכל (מיקי) חיימוביץ': תודה רבה לכם.